
ROMÂNIA
JUDEȚUL CĂLĂRAȘI

PRIMĂRIA COMUNEI BELCIUGATELE
Comuna Belciugatele, județul Călărași, cod poștal -917010, Str. Prof. Vasile Voinescu nr. 6

tel. 0242643125; fax: 0242643125,  e–mail: primaria@belciugatele.ro

 Nr. 6009/20.07.2026     
APROBAT, 

Reprezentant legal,

Ovidiu-Iosif GURLUI  

AVIZAT

Ing. Col Harabagiu Dumitru Paul

CAIET DE SARCINI
Execuție lucrări pentru proiectul: ,,ÎNFIINȚARE SISTEM DE CANALIZARE ÎN COMUNA BELCIUGATELE, SATELE BELCIUGATELE ȘI CÂNDEASCA”
Caietul de sarcini face parte integrantă din documentaţia pentru elaborarea și prezentarea ofertei și constituie ansamblul cerinţelor pe baza cărora se elaborează de către fiecare ofertant propunerea tehnică și propunerea financiară.

Cerinţele impuse pentru întocmirea propunerii tehnice, vor fi considerate ca fiind minimale. În acest sens, orice ofertă prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din caietul de sarcini.

Cerintele impuse prin prezentul Caiet de sarcini sunt minimal obligatorii si nu absolva pe ofertanti de responsabilitatea de a realiza si alte sarcini pe care le considera necesare pentru realizarea contractului.
I. INFORMATII GENERALE

1. Autoritatea Contractanta: 
U.A.T. Belciugatele, Str. Prof. Vasile Voinescu nr. 6, judeţul  Călărași 

CIF beneficiar: 3966419
Persoana de contact: Gurlui Ovidiu Iosif
Telefon: 0242-643125
Email: primaria@belciugatele.ro
2. Amplasamentul lucrarii: 
Comuna Belciugatele, Satele Belciugatele și Cândeasca
3. Obiectul contractului: 
Executie lucrari pentru proiectul ,,Înființare sistem de canalizare în comuna Belciugatele, satele Belciugatele și Cândeasca”
Cod CPV 45232400-6 Lucrari de constructii de canalizare de ape reziduale (Rev.2)
4. Durata  de executie a contractului: 
Durata de execuție a lucrărilor este de 24 de luni  de la emiterea Ordinului de incepere lucrari conform Grafic de executie elaborat de proiectantul AQUA NETWORK DESIGN SRL, atasat la documentatia de atribuire.
5. Valoarea estimată a contractului:

Conform Devizului general de lucrari, intocmit in conformitate cu prevederile legale in vigoare HG 907/2016, valoarea estimată a achiziției în speță este de 13.149.600,10 lei fără TVA, compusa din:

· Valoare C+M = 11.149.600,10 lei fără TVA compusă din următoarele:

· Capitol 2.  Cheltuieli  pentru asigurarea utilităţilor necesare obiectivului – 320.000,00 lei fără TVA
· Capitol 4.1. Constructii si instalatii, – 10.580.347,00 lei fără TVA
· Cap 4.2. Montaj utilaje, echipamente tehnologice si functionale – 121.594,00 lei fără TVA
· Capitol 5.1.1 - Lucrari de constructii si instalatii aferente Organizarii de santier – 127.659,10 lei fără TVA
· Valoare  Capitol 4.3. Utilaje, echipamente tehnologice si functionale care necesita montaj, respectiv 2.000.000,00 lei fara TVA

Notă: Valoarea estimata a contractului ce urmeaza a fi atribuit nu cuprinde suma aferenta cheltuielilor diverse si neprevazute, respectiv 619.115,56 lei fara TVA acestea putând fi accesate, dupa caz, functie de necesitati, prin modificarea contractului în conditiile prevazute la art. 221 din Legea nr. 98/2016 privind achizitiile publice.
6. Sursa de finantare: 

Proiectul este finantat  prin Programul Anghel Saligny al MDLPA conform contractului de finantare  nr.  4642/07.05.2025 și prin surse proprii ale autorității contractante.
Autoritatea contractanta a aprobat prin HCL nr. 64/10.09.2025 indicatorii tehnico-economici ai investitiei si confinantarea de la bugetul local al comunei Belciugatele.
II. OBIECTIVELE ȘI REZULTATELE AȘTEPTATE ALE CONTRACTULUI 

1. Necesitatea și oportunitatea investiției:

Necesitatea investiției a fost fundamentată si pe baza nivelului actual al dezvoltării economico-sociale a comunei Belciugatele. Dezvoltarea economică și socială durabilă a unei comune depinde în mare măsură de amploarea echipării edilitare a acesteia, de asigurarea tuturor utilităților necesare desfășurării activității potențialilor investitori sau consumatori, prin creșterea nivelului de trai. Prin construcțiile aferente sistemului de colectare ape menajere, se va produce un impact pozitiv asupra mediului precum și realizarea infrastructurii prin instalații de canalizare cu tehnologie de vârf.
Sistemul este conceput pentru a permite racordarea ulterioară a celorlalte sate din cadrul Comunei Belciugatele.

Investiția va duce la imbunatatirea nivelului de trai al comunitatii.
2. Obiectivele proiectului:

Obiectiv general al proiectului constă în realizarea unui sistem modern, eficient și durabil de colectare și transport al apelor uzate menajere în comuna Belciugatele (satele Belciugatele și Cândeasca), în vederea îmbunătățirii condițiilor de trai, protecției mediului și conformării cu standardele europene privind gestionarea apei uzate.
Pentru îndeplinirea obiectivului general se vor atinge urmatoarele obiective specifice: 
OS1 – Asigurarea infrastructurii edilitare de canalizare

· Construirea rețelei de canalizare menajeră pe străzile din satele Belciugatele și Cândeasca prin:
· Construirea rețelei principale și secundare de canalizare.

· Realizarea colectorilor principali și secundari pentru preluarea apelor uzate, respectiv:

· Instalarea conductelor de colectare a apelor uzate pe toate străzile incluse în proiect.

OS2 – Instalarea echipamentelor și componentelor necesare funcționării sistemului

· Construirea stației de pompare (dacă este prevăzută în proiect) și a conductelor de refulare către punctul de descărcare/stația de epurare, respectiv:
· Instalarea stațiilor de pompare (SPAU) necesare funcționării sistemului.

· Montarea echipamentelor de pompare, automatizare și monitorizare.

· Montarea conductelor de transport al apelor uzate către sistemul de epurare existent sau proiectat.

· Asigurarea legăturii hidraulice complete pentru funcționarea rețelei

· Montarea căminelor de vizitare, a instalațiilor de monitorizare și a elementelor de siguranță a rețelei, respectiv:
· Instalarea căminelor de vizitare, gurilor de scurgere și a elementelor pentru întreținere.

· Implementarea dispozitivelor de siguranță, valvelor și accesoriilor tehnice

OS3. Creșterea gradului de conectare a populației la sistemul centralizat
· Asigurarea posibilității de branșare pentru toate gospodăriile din zona proiectului.

· Informarea și facilitarea racordării ulterioare a locuitorilor.

OS4 – Creșterea nivelului de confort și sănătate publică pentru populație
· Reducerea riscului de infiltrații, contaminări ale solului și apelor subterane.

· Eliminarea fosei septice/foselor improvizate și reducerea pericolelor biologice.

OS5 – Protecția mediului și conformarea la legislația europeană și națională
· Reducerea poluării și îmbunătățirea calității factorilor de mediu.

· Alinierea localității la Directivele UE privind tratarea apelor uzate urbane și la cerințele Administrației Naționale „Apele Române”.

OS6 – Îmbunătățirea atractivității socio-economice a comunei
· Creșterea calității infrastructurii publice pentru dezvoltarea gospodăriilor și atragerea potențialilor investitori.

· Creșterea gradului de satisfacție și standardului de viață al locuitorilor.

OS7 – Asigurarea durabilității și funcționării pe termen lung a sistemului
· Implementarea unui sistem ușor de operat, monitorizat și întreținut prin:
· Introducerea unui sistem de monitorizare și automatizare pentru operarea optimă.

· Reducerea costurilor de întreținere și creșterea fiabilității infrastructurii

· Reducerea costurilor de exploatare și creșterea fiabilității serviciului de canalizare.
3. Beneficiari directi si indirecti: 
- comunitatea locala ; 

- agenti economici din zona; 

- investitori existenti sau potentiali; 

4. Rezultate ce trebuie obținute de Contractant 

Rezultatele finale ale contractului cuprind:

· Toate lucrările pe discipline realizate pe deplin în conformitate cu cerințele Proiectului tehnic și ale Caietului de sarcini;

· Deșeurile (primare și secundare) sortate corespunzător și procedurile privind gestionarea deșeurilor respectate în totalitate; 

· Perimetrul șantierului de lucru eliberat și curățat de orice echipament, utilaj sau material utilizat de Contractant pe perioada execuției lucrărilor.

· Toate documentațiile necesare și care au fost utilizate pentru planificarea execuției, pentru execuția, controlul execuției și finalizarea lucrărilor, respectiv:

· Procesul-verbal de predare a amplasamentului şi reperului de nivelment general;

· Graficul general (fizic) de realizare a investiției publice;

· Confirmarea începerii lucrărilor, deciziile de numire a personalului cheie în derularea contractului, prezentarea contractelor de salubritate și a altor documente solicitate prin ordinul de începere

· Planul de control al calităţii lucrărilor executate în versiunea finală, inclusiv înregistrările de calitate cu caracter general efectuate pe parcursul executării lucrărilor precum și celelalte documentaţii întocmite conform prescripţiilor tehnice, prin care se atestă calitatea lucrărilor

· Înregistrările de calitate cu caracter permanent efectuate pe parcursul execuţiei lucrărilor, precum și celelalte documentaţii întocmite conform reglementărilor tehnice, prin care se atestă calitatea lucrărilor (rezultatul încercărilor efectuate, agrementele tehnice, certificatele de conformitate şi de performanţă ale produselor puse în operă, declaraţia de conformitate a materialelor, condica de betoane, registrul proceselor-verbale de lucrări ascunse, actele de control încheiate de către organele de control, registrul unic de comunicări şi dispoziţii de şantier, procesele-verbale de probe specifice și speciale etc.);

· Rezultatul testelor asupra materialelor prevăzute de legislaţia în vigoare şi/sau prevăzute în proiectul tehnic şi/sau solicitate de Inspecţia de Stat în Construcţii;

· Procesele-verbale de recepţie a terenului de fundare, a fundaţiilor şi structurii de rezistenţă, procesele- verbale, de admitere a fazelor determinante;

· Caietele de ataşament, jurnalul principalelor evenimente (inundaţii, cutremure, temperaturi excesive etc.), procese-verbale de constatare privind stadiul realizării construcţiei

· Planul de management de mediu elaborat pentru contract în versiunea finală;

· Copie a jurnalului de șantier semnat în mod corespunzător pe toate paginile.

· Documentaţia privind managementul calităţii, care va cuprinde cel puţin:

· Planul calităţii;

· Planul de control al calităţii lucrărilor, verificări și încercări.

III. DESCRIEREA INVESTITIEI
1. Informații privind activitățile solicitate prin prezentul caiet de sarcini 

Prin contractul supus prezentei proceduri se dorește execuția lucrărilor în vederea înființării sistemului de canalizare în comuna Belciugatele, satele Belciugatele și Cândeasca, judetul Călărași pe o lungime de 9850 metri, de care vor beneficia locuitorii comunei si operatorii economici care isi desfasoara activitatea in imprejurimi, precum si institutiile publice din comuna.
Obiectul contractului include execuția tuturor tipurilor de lucrări la obiectivul de investiții, conform proiectului tehnic, inclusiv:
· achiziționarea tuturor materialelor și produselor necesare, a tuturor utilajelor, mijloacelor și echipamentelor necesare pentru execuția lucrărilor;

· orice activitate sau lucrare provizorie necesară pentru pregătirea șantierului, sau orice autorizație necesară Contractantului de la autoritățile competente pentru executarea lucrărilor și realizarea activităților și lucrărilor temporare;

· transportul la șantier a oricăror materiale, utilaje, componente și echipamente de lucru, a oricărui mijloc normal sau extraordinar necesar pentru execuția lucrărilor;

· orice testare și testele relevante, așa cum sunt aceste testări și teste solicitate prin legislația și reglementările în domeniul sistemului de asigurare a calității în construcții;

· orice consumabile necesare pentru execuția lucrărilor și realizarea testărilor;

· întreținerea normală și extraordinară a lucrărilor până la predarea acestora către Autoritatea Contractantă;

· activități și consumabile necesare pentru menținerea șantierului curat și funcțional, demontarea și îndepărtarea oricăror lucrări sau activități provizorii;

· pregătirea oricărei documentații necesare Contractantului pentru execuția lucrărilor, documentație care include dar nu se limitează la:

· Grafice generale de realizare a investiției publice (fizice și valorice);

· Planul calității pentru execuție;

· Planul de control al calității;

· Certificările și rezultatele testelor materialelor

· Documentarea informațiilor necesare pentru Cartea tehnică a construcției.

Etape de desfășurare a activităților în ordine cronologică:
· Semnarea contractului de lucrari, cu prezentarea documentelor de asociere si a datelor subcontractantilor,  daca este cazul;

· Constituirea garantiei de buna executie, in conformitate cu prevederile Documentatiei de atribuire si a prevederilor contractului de lucrari;

· Predarea/primirea amplasamentului  in vederea executiei lucrarilor;

· Emiterea ordinului de incepere a lucrarilor;

· Executia lucrarilor conform documentatiilor cu asigurarea asistentei tehnice  pe timpul executiei;

· Depunerea la Autoritatea contractanta a situatiilor de lucrari, pe masura executarii acestora;

· Intocmirea Cartii tehnice a constructiei conform prevederilor legale in vigoare;

· Intocmirea si predarea catre Autoritatea contractanta a documentatiei as-build;

· Receptia la terminarea lucrarilor;

· Receptia finala a lucrarilor, dupa expirarea perioadei de garantie a lucrarilor.
2. Situația existentă
Actualmente comuna Belciugatele, formată din 5 sate, Belciugatele (reședința), Cândeasca, Cojești, Mataraua și Măriuța, dispune de un sistem  functional de alimentare cu apa centralizat in satul Belciugatele si un altul in satul Mariuta.

Sistemul de alimentare cu apa existent in comuna Belciugatele a fost realizat incepand cu anul 1977 in satul Belciugatele (cca. 2.5 km, partial si in Candeasca si Mariuta, la SMA-urile locale), modernizat si extins in perioada 2001-2020.

Sistemul de alimentare cu apa existent in satul Mariuta a fost realizat in perioada 2012-2013 (cca. 4,5 km).

Comuna Belciugatele nu are in prezent nici un sistem de colectare si epurare a apelor uzate.
3. Analiza situatiei propuse: 

Din analiza situatiei in comuna Belciugatele, au rezultat mai multe variante pentru asigurarea cu canalizare a tuturor locuitorilor intregii comune (in decursul timpului au fost elaborate documentatii cu diverse solutii tehnice de canalizare). Prin prezentul proiect s-a propus realizarea unui sistem de canalizare pentru localitatile Belciugatele si Candeasca, cu posibilitatea extinderii ulterioare pentru celelalte trei sate componente.  

Categoria si clasa de importanta 
In conformitate cu HGR 766/1997 modificata si completata prin H.G. nr. 675/2002, categoria de importanta globala a lucrarilor ce constituie obiectul documentatiei, stabilita conform Ordin MLPAT nr. 31/N-1995, este ,, C ’’ (importanta normala).

In conformitate cu STAS 4273/1983, lucrarile de alimentare cu apa si canalizare in localitati rurale se incadreaza in clasa IV de importanta specifica (constructii definitive de importanta principala). Din punct de vedere al criteriilor:

· Social economice, categoria de importanta este 4 (canalizare)

· Durata de exploatare, constructia este definitiva (permanenta)

· Rolul functional, constructia este de importanta principala
4. Cerințe privind execuția lucrărilor

4.1. Cerințe generale

Execuția lucrărilor va începe după transmiterea ordinului de începere a lucrărilor de către beneficiar, ulterior obținerii autorizației de construire pentru obiectivul de investiții.

Executantul lucrărilor va colabora pe toată durata executării contractului cu  proiectantul și reprezentanții autorității contractante, cu precizarea că acesta va avea responsabilitatea executării lucrărilor de construcție aferente obiectivului de investiții cu funcțiunile, suprafețele, în volumele (cantitățile) și dotările (echipamente și utilaje tehnologice) stabilite de proiectant, având obligația corelativă de a asigura respectarea:

· condițiilor tehnice și financiare ofertate în baza cerințelor din prezentul caiet de sarcini;

· normativelor, ghidurilor, prescripțiilor tehnice și a indicațiilor/recomandărilor din cadrul agrementelor naționale sau, în absența acestora, prin raportare la normele europene relevante;

· eventualelor actualizări ale acestora, în conformitate cu ultimele modificări și completări legislative în vigoare la data încheierii contractelor subsecvente.

Executantul lucrărilor va asigura, după caz:

· sesizarea autorității contractante asupra neconformităților și neconcordanțelor constatate în proiecte luând măsurile necesare pentru remedierea acestora;

· începerea execuţiei lucrărilor numai la construcţii autorizate în condiţiile legii și numai pe baza și în conformitate cu proiecte verificate de specialişti atestați;

· asigurarea nivelului de calitate corespunzător cerinţelor esenţiale printr-un sistem propriu de calitate conceput și realizat prin personal propriu, cu responsabili tehnici cu execuţia atestați;

· convocarea factorilor care trebuie să participe la verificarea lucrărilor ajunse în faze determinante ale execuţiei și asigurarea condiţiilor necesare efectuării acestora, în scopul obţinerii acordului de continuare a lucrărilor; 

· soluţionarea neconformităților, a defectelor și a neconcordanțelor apărute în fazele de execuţie, numai pe baza soluţiilor stabilite de proiectant cu acordul achizitorului;

· utilizarea în execuţia lucrărilor numai a produselor și a procedeelor prevăzute în proiect, certificate sau pentru care există agremente tehnice, care conduc la realizarea cerinţelor esenţiale, precum și gestionarea probelor-martor; înlocuirea produselor și a procedeelor prevăzute în proiect cu altele care îndeplinesc condiţiile precizate și numai pe baza soluţiilor stabilite de proiectanţi cu acordul achizitorului. 

· respectarea proiectelor și a detaliilor de execuţie pentru realizarea nivelului de calitate corespunzător cerinţelor esenţiale;

· sesizarea, în termen a organelor abilitate în cazul producerii unor accidente tehnice în timpul execuţiei lucrărilor;

· supunerea la recepţie numai a construcţiilor care corespund cerinţelor esenţiale de calitate și pentru care a predat achizitorului documentele necesare întocmirii cărții tehnice a construcţiei;

· aducerea la îndeplinire, la termenele stabilite, a măsurilor dispuse prin actele de control sau prin documentele de recepţie a lucrărilor de construcţii;

· remedierea, pe propria cheltuială, a defectelor calitative apărute din vina sa, atât în perioada de execuţie, cât și în perioada de garanţie stabilită;

· readucerea terenurilor ocupate temporar la starea lor iniţială, la terminarea execuţiei lucrărilor;

· stabilirea răspunderilor tuturor participanţilor la procesul de producţie (factori de răspundere, colaboratori, subcontractanți, terți susţinători) în conformitate cu sistemul propriu de asigurare a calității adoptat și cu prevederile legale în vigoare;

· respectarea prevederilor și realizarea condiţiilor de calitate prevăzute în documentaţia tehnică;

· instruirea personalului asupra procesului tehnologic, asupra succesiunii fazelor și operaţiunilor, precum și asupra măsurilor de protecţie a muncii;

· luarea măsurilor de protecţie a vecinătăţilor, prin evitarea de transmitere a vibraţiilor puternice sau a şocurilor, a degajărilor mari de praf, precum și prin asigurarea accesului necesar la aceste vecinătăţi.

· actualizarea proiectului tehnic de execuţie la data finalizării lucrărilor - "as built", împreuna cu proiectantul lucrării în conformitate cu prevederile HG 273/1994 privind aprobarea Regulamentului privind receptia constructiilor cu modificările și completările ulterioare.
4.2. Organizarea de șantier

Contractantul este răspunzător pentru organizarea de șantier. Zona de amplasare a sediului organizării de șantier trebuie să îndeplinească următoarele condiţii obligatorii:

· să aibă asigurată atât stabilitatea generală, cât și cea locală;

· să aibă acces la drumul principal și în mod obligatoriu la tronsonul de rețea care se execută;

· să aibă, în imediata apropiere, trasee de utilităţi necesare desfăşurării activităţii;

· să fie ferită de surse de poluare;

· să poată asigura depozitarea materialelor în condiţii optime;

· să nu fie zonă inundabilă;

· să poată permite parcarea utilajelor pe timp de noapte şi în zilele în care nu se lucrează.

După finalizarea lucrărilor la obiectivele investiției, se va proceda la amenajarea terenului afectat pentru locaţia - sediu organizare de șantier, cu rolul de a realiza aducerea acestuia la starea naturală, dinaintea începerii lucrărilor.

Lucrări care se vor executa pentru organizare de şantier:

· nivelarea terenului, îndepărtarea stratului vegetal în vederea realizării platformei pentru organizare de şantier;

· umplutură compactată pentru realizarea profilului transversal și longitudinal al platformei;

· transport săpătura și încărcare pământ de umplutură;

· lucrări pentru execuţia stratului de fundaţie din balast;

· împrejmuire din plasă de sârmă pe stâlpi din lemn;

· branşament electric;

· utilizare barăci metalice;

· cabină pază;

· wc două cabine;

· container magazie scule şi materiale;

· container depozit carburanţi;

· panouri de prezentare;

· pichet de incendiu.

Planul de organizare de șantier se întocmește în scopul creării condițiilor optime de desfășurare a lucrărilor în ampriza șantierului și trebuie elaborat sub forma unui proiect de organizare a execuției lucrărilor, care cuprinde măsurile pentru asigurarea materialelor, a utilajelor și a forței de muncă, precum și măsurile necesare ca lucrările să se poată executa în ordinea și succesiunea logică (din punctul de vedere al operațiilor tehnologice necesare).

Lucrările se vor executa numai cu respectarea măsurilor de protecție a muncii potrivit normelor în vigoare specifice locului de muncă și al operațiilor care se execută.

Asigurarea utilităților (energie electrică și apă) se va realiza prin racordarea la rețelele existente în amplasament, iar deșeurile din amplasament se vor colecta selectiv și se vor depozita în locuri autorizate în acest sens, iar cele din materiale recuperabile se vor valorifica.

Utilajele tehnologice folosite în timpul construcției și operării vor respecta prevederile H.G. nr. 467/2018 privind stabilirea procedurilor de aprobare de tip a motoarelor cu ardere internă, destinate mașinilor mobile nerutiere și stabilirea măsurilor de limitare a emisiei de gaze și particule poluante provenite de la acestea.

Materialele cu risc de dezvoltare excesivă a prafului vor fi umezite imediat după descărcare, folosindu-se în acest scop apa curată.

Lucrările de execuție vor putea începe numai în momentul în care contractantul a asigurat toate condițiile necesare conform legislației în vigoare, a prevederilor prezentului caiet de sarcini și, în mod particular, ulterior întocmirii Planului de Securitate și Sănătate în Muncă pentru șantierul de construcții aferent (pe baza documentației puse la dispoziție de beneficiar), PSI (instructaj la zi, asigurare cu echipamente de protecție), acordându-se o atenție deosebită pentru următoarele aspecte:

· dotarea salariaților cu echipament individual de protecție și de lucru, adecvat factorilor de risc și condițiilor concrete de lucru;

· instalația electrică va fi ermetică, antiexplozivă și la o tensiune max. 210-380V (în funcție de necesități). Instalația electrică și orice alte lucrări care necesită o asemenea autorizație/atestare se va realiza numai de personal de specialitate care deține competențele necesare, conform prevederilor legale în vigoare;

· se vor respecta toate specificațiile de utilizare și punere în operă, conform documentației pusă la dispoziție de către furnizorii de materiale/echipamente;

· toate sculele, dispozitivele și utilajele/echipamentele tehnice vor fi în stare de funcționare, având reviziile/inspecțiile tehnice periodice la zi, precum și, acolo unde este cazul, autorizațiile și asigurările necesare potrivit prevederilor legale în vigoare.
4.3. Execuția lucrărilor proiectate

Execuţia lucrărilor se va face în conformitate cu prevederile din proiectul tehnic, însușit de autoritatea contractantă, precum și a conținutului propunerii tehnice și a prevederilor prezentului caiet de sarcini.
Lucrările se vor derula conform graficului de execuție, scop în care executantul va lua toate măsurile necesare pentru a se încadra în termenul de finalizare stabilit. Nu se admit prelungiri ale termenelor de finalizare decât în situații neprevăzute, condiții meteorologice defavorabile și/sau în situația în care devine necesară operarea unei modificări contractuale cu respectarea dispozițiilor art. 221 din Legea nr. 98/2016.

Autoritatea contractantă, în calitate de beneficiar, va desemna un reprezentant care va supraveghea desfășurarea lucrărilor în conformitate cu prevederile contractului. Acestuia i se va asigura accesul la locul de muncă, în ateliere, depozite și oriunde se vor desfășura activități legate de realizarea obligațiilor contractuale ale executantului.

La cerere, acestuia trebuie să i se pună la dispoziție întreaga documentație de execuție pentru examinare și să i se furnizeze toate lămuririle/explicitările necesare.

Beneficiarul este autorizat să emită dispozițiile/notele de constatare pe care  le  consideră  necesare pentru a asigura condițiile necesare de execuție a lucrărilor, fără însă ca acestea să aducă atingere drepturilor și obligațiilor contractuale ale executantului.

Dispozițiile se vor adresa executantului și RTE, cu excepția cazurilor în care trebuie să se intervină pentru prevenirea/înlăturarea unui pericol iminent sau declarat, care intră sub auspiciul autorităților competente să soluționeze o atare situație.

Contractantul va comunica beneficiarului numele RTE, care va răspunde de verificarea lucrărilor.

Dacă șantierul nu este dotat în mod corespunzător și suficient cu utilaje, materiale sau dacă forța de muncă este insuficientă pentru a asigura productivitatea și ritmul convenit, beneficiarul va notifica executantul în vederea luării măsurilor necesare care se impun pentru a se asigura respectarea termenului de execuție a contractului.

4.4. Detalierea lucrărilor ce ce fac obiectul contractului

Lucrările care fac obiectul contractului vizează infiintarea sistemului de canalizare în comuna Belciugatele, satele: Belciugatele și Candeasca. 

Se va asigura racordarea tuturor locuitorilor deserviti de retelele de canalizare din prezenta investiție.

Sistemul de canalizare menajera proiectat cuprinde următoarele :

· Reteaua de canalizare

· Reţeaua de canalizare noua sat Belciugatele

· Reţeaua de canalizare noua sat Candeasca

· Statii de pompare ape uzate

· Statie de pompare ape uzate in satul Belciugatele

· Statie de pompare ape uzate in satul Candeasca

· Statie de epurare

· Treapta de tratare mecanica

· Treapta de tratare biologica si chimica

· Treapta de sterilizare

· Treapta de prelucrare si deshidratare a namolului

· Conducta de alimentare cu apa potabila si tehnologica a statiei de epurare

· Conducta de evacuare a apei epurate in emisar

· Alimentare cu energie electrică SEAU si SPAU

· Racord 20 kV la Post TRAFO 20/0,4 kV si Retele electrice 0,4 kV Statia de epurare si statiile de pompare ape uzate

Caracteristici constructive sistem canalizare menajeră

Reteaua de canalizare proiectata pentru intreaga comuna are urmatoarele caracteristici, pentru investitia actuala:

· Lungime totala colectoare de canalizare PVC SN 8 Dn 250 L=9,850.00 m;

· Numar total de statii de pompare ape uzate noi SPAU =7 buc;

· Lungime totala conducte de refulare PEHD PE100 PN10 De 75/90/125/140//160/180 mm: L=2,845.00 m

· Statie de epurare mecano-biologică si chimica cu module de epurare si o capacitate actuala Quz zi med =150 mc/zi (capacitate viitoare Qzi med = 300 m3/zi) 
4.5. Modificari tehnice: 

Contractantul va respecta cu strictete detaliile si conditiile tehnice din proiect. Executia se va face cu respectarea prevederilor cuprinse in normativele tehnice in vigoare ; orice modificare a detaliilor din proiect se va face cu acordul scris al proiectantului. In conformitate cu prevederile legale, se interzice trecerea la faza urmatoare de executie inainte de receptionarea celei anterioare.

Contractantul execută lucrările descrise cu respectarea în totalitate a cerințelor din Caietul de sarcini. De regulă și din principiu, pe perioada execuției lucrărilor nu este permisă nicio modificare tehnică (modificare sau adăugare) a documentației de proiectare. Modificările vor fi realizate numai cu acordul Autorității Contractante și numai în cazul în care nu sunt substanțiale, în conformitate cu prevederile art.221 din Legea nr.98/2016.
4.6. Garanţia acordată lucrărilor

Executantul are obligaţia legală de garantare a calităţii materialelor, echipamentelor și lucrărilor de construcţii executate, conform Legii nr. 10/1995 privind calitatea în constructii, republicată, coroborate cu prevederile Codului civil privind condiţiile și termenele stabilite pentru descoperirea viciilor ascunse și promovarea acţiunii în daune.

Perioada de garanţie a lucrărilor curge de la data recepţiei la terminarea lucrărilor, până la recepţia finală și este de minim 36 de luni.

De asemenea, în ceea ce privește echipamentele, garanția minim acceptată este de 24 de luni. 

În perioada de garanţie executantul are obligaţia, în urma dispoziţiei date de beneficiar, de a executa toate lucrările de modificare, reconstrucţie și remediere a viciilor şi altor defecte a căror cauză este nerespectarea clauzelor și specificațiilor tehnice (inclusiv nivel de calitate necorespunzător) sau a reglementărilor tehnice aplicabile pe cheltuiala proprie

Obligaţia legala de garanţie a executantului pentru lucrările executate impune contractantului remedierea defectelor/deficiențelor/viciilor/incidentelor constatate și semnalate de beneficiar, pe propria sa cheltuială (fără costuri suplimentare în sarcina autorității contractante), dacă:

· acestea nu sunt imputabile beneficiarului (pentru nerespectarea condițiilor normale de utilizare); respectiv,

· apariția acestora se datorează contractantului/furnizorului/producătorului în raport cu nivelul calitativ al lucrărilor executate și dotările/echipamentele/utilajele tehnologice furnizate potrivit prevederilor prezentului caiet de sarcini.

Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.

Pe întreaga perioadă de garanție solicitată contractantul este responsabil de toate operațiunile necesare pentru remedierea defectelor apărute.

4.7. Sănătate, securitate, asistenţă socială și serviciile de urgenţă 

Contractantul este responsabil de toate aspectele legate de sănătate şi siguranţă pe şantier. Această responsabilitate include activităţile subantreprenorilor, a publicului şi vizitatorilor pe şantier.

Contractantul trebuie să se asigure că un membru din personalul sau de conducere (nivel de management) este direct responsabil de asigurarea respectării aspectelor de securitate ale contractului. Identitatea acestei persoane trebuie adusă la cunoştinţa Dirigintelui de santier. 

Lucrarile de executie se vor desfasura numai in limitele amplasamentului investitiei. Organizarea santierului, prevederea baracamentelor si echipamentelor provizorii necesare executarii lucrarilor intra in sarcina executantului si a beneficiarului.

Pentru executia lucrarilor se vor utiliza numai echipamentele tehnice certificate din punct de vedere al securitatii muncii.

Executantul va lua toate masurile pentru respectarea cu strictete pe întreaga durata a executiei a tuturor normelor de _protectie si securitate a muncii, _precum si a normelor PSI.

Prin proiect, au fost prevazute urmatoarele masuri de protectie a muncii:

· sprijinirea malurilor transeei de pozare a conductei (unde este cazul);

· sprijinirea si protectia retelelor intalnite in sapatura (unde este cazul);

· sondaje pentru determinarea exacta a traseelor retelelor existente din amplasament;

· parapete de imprejmuire a sapaturilor deschise si podete de trecere pietonala;

· semnalizarea corespunzatoare a lucrarilor.

In timpul executiei lucrarilor, antreprenorul va lua toate masurile de protectie a muncii pentru evitarea accidentelor, avand in vedere factorii de risc ce pot aparea pe parcursul executiei acestora. 

Antreprenorul va dota echipele ce executa lucrările cu echipamentul de protecţie adecvat conform art.1.4. din Ordinul nr.225/21 iulie 1995 pentru perioade ale fiecarui stadiu fizic.

Antreprenorul va urmari respectarea urmatoarelor norme ce reglementeaza activitatea de protectie a muncii pentru care va face instructajul intregului personal (conform Normelor generale de P.M., cap. I, pct.13) ce se va ocupa de derularea lucrarilor:

· Legea Protectiei Muncii nr. 90/1996 si Normele Metodologice de aplicare;

· Norme generale de protectie a muncii. Editia 2002;

· Legea 319/2006 a securitatii si sanatatii in munca ce intra in vigoare la data de 1.10.2006 si abroga Legea Protectiei Muncii nr. 90/1996 incepand cu aceasta data;

· Regulamentul privind protectia si igiena muncii in constructii - avizat de MLPAT cu nr. 9/N/15.03.1993 - cap. 33 - Lucrari de alimentare cu apa si canalizari (art. 1583 - 1832);

· Norme specifice de securitate a muncii pentru evacuarea apelor uzate rezultate de la populatie si din procesele tehnologice. Cod 19/1995;

· Norme specifice de securitate a muncii pentru alimentari cu apa a localitatilor si pentru nevoi tehnologice (captare, transport si distributie). Cod 20/1995;

· Instructiuni pentru selectionarea si utilizarea mijloacelor individuale de protectie a fetei si ochilor. Cod 2/1995;

· Norme specifice de securitate a muncii pentru transportul intern. Cod 6/1996;

· Norme specifice de protectie a muncii pentru transportul si distributia energiei electrice.Cod 65/1997;

· Norme specifice pentru gospodarie comunala si salubritate publica. Cod 31/1996;

· Norme specifice de securitate a muncii pentru fabricarea, transportul si depozitarea

· Normativul-cadru de acordare si utilizare E.I.P. -urilor (conform cap III - Criterii de acordare a echipamentului individual de protectie);

· Instructiuni pentru selectia si utilizarea M.I.P.-urilor. Cod 2/1995;

· Decretul 328/1966 plus modificarile din 1999;

· Norme specifice de securitate a muncii pentru lucrari de instalatii tehnico-sanitare si de incalzire. Ordinul nr.117/1996 al M..M.P.S.;

· Norme specifice de securitate a muncii pentru laboratoarele de analize fizico-chimice si mecanice. Ordinul nr.339/1996 al M.M.P.S.;

· Norme generale de protectie impotriva incendiilor la proiectarea si realizarea instalatiilor aprobate prin Decretul nr.290/16.08.1997;

· Norme generale de prevenire si stingere a incendiilor aprobate cu Ordinul comun al M.I. si M.L.P.T.L. nr.331/1219/MC/94;

· Normativul C.300/1994 de prevenire si stingere a incendiilor pe durata executarii lucrarilor de constructii si instalatiilor aferente acestora.

Normele specifice vor tine seama si de normele conexe colaterale specifice fiecarei activitati in parte. Toate echipamentele ce vor fi folosite vor trebui sa aiba certificat de utilizare de la factorii abilitati din cadrul M.M.P.S.

Avand in vedere ca lucrarile se desfasoara preponderent in carosabil, pe tronsoanele pe care se executa lucrari, circulatia rutiere se va desfasura pe o singura banda. Astfel, executantul va lua toate masurile necesare evitarii eventualelor accidente. Acesta are obligatia de a imprejmui zona de lucru si de a monta indicatoare rutiere avertizoare. Mijloacele de semnalizare a lucrarilor pe drum se instaleaza în conformitate cu normativele si regulamentele în vigoare si trebuie sa garanteze securitatea traficului pe sectorul de drum în reparatie sau pe cel de ocolire. Nici o lucrare nu va începe decît dupa ce a fost coordonata cu politia rutiera, administratorul drumului si s-a realizat semnalizarea punctului sau zonei de lucru, potrivit naturii si duratei sale. Limitele zonelor de lucru trebuie semnalizate vizibil cu indicatoare rutiere, panouri, bariere, lumini "fulger", conuri sau alte mijloace speciale.

Indicatoarele rutiere din grupele de avertizare, interzicere si restrictie, precum si cele de orientare, utilizate pentru semnalizarea lucrarilor pe drum, trebuie sa aiba fundal de culoare galbena. In cazul în care situatia o impune, circulatia va fi dirijata de catre persoanele care efectueaza aceste lucrari pe drum. Persoanele respective trebuie sa fie echipate cu veste de protectie-avertizare fluorescent-reflectorizantarte, de culoare portocalie, cu brasarda rosie si baston de semnalizare. Daca mijloacele de semnalizare nu sînt fluorescent-reflectorizante, ele vor fi însotite, pe timp de noapte sau în condiţii de vizibilitate redusa, de lumini continue sau intermitente de culoare rosie sau portocalie. Pe durata executarii lucrarilor se va întretine semnalizarea stabilita, iar la terminarea lor se va asigura ridicarea ei si restabilirea semnalizarii initiale sau, dupa caz, ea se va modifica potrivit noilor conditii de circulatie.

Persoana care executa lucrari de orice natura pe drum trebuie sa poarte vesta de protectie- avertizare fluorescent-reflectorizanta de culoare portocalie. Suspendarea circulatiei ori instituirea restrictiilor în vederea executarii lucrarilor pe drum, precum si modul de semnalizare a zonelor de lucru se efectueaza numai cu acordul politiei rutiere.

înainte si in timpul executiei si ori de cate ori este necesar se va face instructajul de protectia muncii tuturor participantilor la realizarea lucrarii.

Pe durata executarii lucrarilor de construire se vor respecta urmatoarele acte normative privind protectia muncii in constructii.

· Ord.MMPS 578/1996 privind norme generale de protectia muncii;

· Regulamentul MLPAT 9/N/15.03.1993 privind protectia si igiena muncii in constructii / ed.1995

· Legea securitatii si santatii in munca nr. 319/2006

· HG 300/2006 -Cerinte de securitate si sanatate pentru santiere temporare;

· Norme generale de protectia muncii 2002;

Lucrarile de organizare de santier se vor realiza fara devieri de retele.

Accesul se va face prin caile si drumurile existente.

Înaintea inceperii lucrarilor se vor identifica retele subterane existente in zona, prin marcarea traseelor acestora.

Protejarea lucrarilor executate si a materialelor din santier - protejarea lucrarilor executate se va realiza prin umplutura de protectie din strat de nisip compactat conform prescriptiilor furnizorului de tuburi, iar pentru alte tipuri de lucrari se vor lua masurile considerate cele mai bune de catre executant.

Pentru materialele pastrate pe santier deasemeni se vor lua masuri de protejare (pastrarea în loc acoperit a materialelor sensibile la umezeala).

Executantul se va îngriji de mentinerea unui aspect civilizat al santierului prin adunarea zilnica a resturilor de materiale, curatenia locului de munca, întretinerea corecta a locului de luat masa a grupului sanitar si a altor puncte din cadrul santierului si constructiilor provizorii de organizare. Santierul va fi dotat cu un punct de prim ajutor dotat cu medicamentele si materialele necesare unei interventii de prim ajutor. Personalul din santier va fi instruit în aplicarea masurilor necesare în diferite situatii ce pot apare.

Amplasamentul se va imprejmui, cu panouri metalice, sau sarma, tinand cont de amplasament. Inaintea excavarii se vor imprejmui zona si se semnalizeaza cu placute avertizoare.

Pentru accesul pe verticala se vor utiliza scari omologate.

La executia lucrarilor se, vor respecta instructiunile din normativul P118/2013 privind siguranta la foc a constructiilor.

În timpul executiei se va respecta Legea nr.90/1996 si toate normele si normativele de tehnica securitatii muncii în vigoare.

Constructorul este obligat sa instruiasca angajatii sai la locul de munca si sa tina seama de calificarea profesionala, de modul cum fiecare muncitor poate sa-si însuseasca notiunile din instructajul facut, încat sa poata folosi fara pericol agregatele, instalatiile, utilajele, sculele si uneltele la locul de munca unde este repartizat, insistand în special asupra accidentelor provenite din nerespectarea instructajului facut pe linie NTS si PSI, precum si la ce situatii se ajunge în cazul cand s-ar produce un eventual accident de munca sau incendiu, dandu-se exemple concrete. Nu se va primi la lucru nici un angajat fara a avea instructajul NTS si PSI facut si însusit. Obligatia efectuarii instructajului NTS si PSI o au cei care organizeaza, controleaza si conduc procesele de munca, pentru care raspund în fata legilor disciplinar, material si penal în functie de gravitatea savarsita.

Conducatorii santierelor, loturilor si punctelor de lucru sunt obligati sa organizeze instructajele pe linie NTSM si PSI, în conformitate cu reglementarile în vigoare prin organizarea de cabinete de tehnica securitatii muncii si paza contra incendiilor pe baza de prelucrare a capitolelor specifice în care este repartizat angajatul, la locul de munca.

Normele generale, cat si cele specifice de securitate a muncii sunt reglementari cu aplicabilitate nationala, care cuprind prevederi minimum obligatorii pentru desfasurarea principalelor activitati din economia nationala în conditii de securitate a muncii.

Respectarea conţinutului acestor reglementari nu absolva agenţii economici de răspundere pentru prevederea, stabilirea si aplicarea oricaror altor masuri de securitate a muncii, adecvate conditiilor concrete de desfasurare a activitatiilor respective.

Conform catalogului de dispozitive si elementele tipizate pentru protectia muncii la lucrarile de constructii - montaj editate de Ministerul Constructiilor Industriale ( proiect IPC nr. 7088/1975), constructorul va folosi dispozitivele indicate în acest catalog si anume:

· subgrupa I - dispozitive de protectia muncii pentru lucrari de sapatura (simbol catalog 122, 108, 107 )

· subgrupa VIII - semne conventionale indicatoare de securitate (simbol catalog 801, 802)

Se mentioneaza ca aceast enumerare a capitolelor ce trebuiesc însusite nu este limitata, constructorul avand obligatia de a le completa cu alte masuri specifice conditiilor locale de executie sau exploatare pe care le vor considera necesare.

Legislatia PSI - culegere de acte normative - editia ; se va prelucra cu precadere actele normative privind domeniile de activitate care se regasesc pe santier.

Constructorul va prelucra cu angajatii sai în mod obligatoriu NTS si celelalte reglementari si normative înscrise mai sus si cu alte masuri pe care le gaseste necesare a fi luat în vederea asigurarii executarii lucrarilor în bune conditiuni si de calitate fara accidente sau incendii. Beneficiarul va solicita constructorului respectarea cu strictete a masurilor de protectie a muncii si PSI specifice investitiei pe intreaga durata de executie a lucrarilor.

În scopul evitarii accidentelor de munca, al prevenirii deteriorarii unor lucrari subterane cum sunt cabluri electrice, telefonice, conducte de apa si de termoficare, constructorul lucrarii va convoca în scris delegatii întreprinderilor detinatoare de retele subterane si va stabili de comun acord cu acesti delegati raspunderea materiala si penala dupa caz de producere a unui accident sau degradarea retelelor subterane, data fiind necunoasterea amplasamentului acestor retele în zona. Prevederile de mai sus sunt obligatorii, fara sa aiba un caracter limitativ; executantul va trebui sa ia tote masurile pe care le considera necesare în vederea asigurarii securitatii muncii, fara sa contravina normelor în vigoare.

Respectarea reglementarilor si echiparea cu mijloace de prevenire si stingere a incendiilor sînt obligatorii la executia retelelor din PVC. Obligatiile si rspunderea pentru prevenire si stingere a incendiilor revine antreprenorului, santierelor, precum si persoanelor care efectueaza operatiile de executie. Personalul de executie va fi instruit pentru prevenire si stingere a incendiilor înainte de începerea lucrarilor, iar periodic, în timpul executiei va fi testat asupra însusirii cunostiintelor. Pentru lucrarile executate în spatii închise se vor prevedea masurile necesare de prevenire si stingere a incendiilor, în functie de natura lucrarilor si conditiilor locale.

Conducatorul formatiei de lucru va asigura instruirea personalului si va urmari permanent respectarea masurilor de prevenire si stingere a incendiilor.

Înainte de executarea unor operatii cu foc deschis se va face instructaj special personalului care realizeaza aceste operatii.
4.8. Respectarea principiului DNSH 

Este obligatorie respectarea masurilor principiului "Do No Significant Harm" (DNSH), astfel cum este prevazut la Articolul 17 din Regulamentul (UE) 2020/852 privind instituirea unui cadru care sa faciliteze investitiile durabile,  pe toata perioada de implementare a proiectului, astfel ca se va prezenta in cadrul propunerii tehnice Declaratia pe propia respundere  privind respectarea aplicării principiului DNSH în executia contractului.

Atentie: Lucrarile vor fi executate astfel incat sa fie indepliniti toti indicatorii asumati prin contract, ce contin conditii de accesare si implementare a fondurilor europene sau a oricaror fonduri.

Pe parcursul executiei lucrarilor se vor prezenta documente justificative care sa demonstreze implementarea principiului de “a nu prejudicia in mod semnificativ “-"Do No Significant Harm" (DNSH), in etapa de executie a lucrarilor de interventie , asa cum sunt solicitate si asumate prin Declaratia pe propia respundere  privind respectarea aplicării principiului DNSH în implementarea proiectului.

Operatorii economici participanti la procedura de achizitie avand ca obiect atribuirea prezentului contract de executie lucrari se obliga sa respecte masurile descrise in proiectul de autorizare a constructiilor in ceea ce priveste respectarea principiilor DNSH. 

Operatorii economici se obliga sa puna la dispozitia achizitorului toate documentele solicitate prin ghiduri, contracte de finantare, etc, in termenul si in conditiile prevezute de acestea (de ex:situatii de lucrari, inclusiv pentru lista de verificare a conditiilor DNSH, astfel cum vor fi solicitate de catre autoritatile competente, declaratii de performanta pentru produsele pentru constructii/declaratii de conformitate/agrement tehnic, fise tehnice, etc)

Neprezentarea documentelor mentionate anterior sau neindeplinirea obligatiilor cu privire la respectarea principiilor DNSH sau a oricaror alte cerinte specifice ghidurilor atrag rezilierea contractelor si aplicarea de daune interese egale cu contravaloarea finantarii sau a corectiilor aplicate de catre autoritatile competente.
Ofertantul va numi un reprezentant care va fi responsabil DNSH -Do No Significant Harm " a proiectului si care sa detina certificat privitor la respectarea principiilor DNSH.
Achizitorul va conditiona platile efectuate catre executant de prezentarea urmatoarelor documente în faza de executie: 

Un raport de implementare cerinte DNSH pentru lucrarile cuprinse in situatia de lucrari (cu anexarea documentelor doveditoare), respectiv:

a.Situatie de lucrari cu defalcarea urmatoare (unde este cazul):

· Cantitate de materiale desfiintate ......... mc/mp

· Cantitate de materiale reutilizate ......... mc/mp

· Cantitate de materiale reciclate ........ mc/mp

· Cantitate de deseuri ........ mc/mp

b. Certificare de catre firma de gestiune deseuri cu cantitatea de deseuri preluate, din care se specifica cantitatea de deseuri incinerate; document din care sa reiasa tipurile de deseuri generate din activitatile/lucrarile executate si cantitatea acestora ; contract incheiat cu operator economic care solecteaza si/sau transporta deseuri sau care desfasoara operatiuni de valorificare a deseurilor.

c. Declaratii de performanta pentru produsele pentru constructii, întocmite de producatori, sau declaratii de conformitate (daca sunt utilizate produse pentru constructii care fac obiectul unei specificatii tehnice nearmonizate) sau agrement tehnic în constructii (daca sunt utilizate produse pentru construcţii pentru care nu există specificaţii tehnice armonizate sau specificaţii tehnice nearmonizate)
· Fişă cu date de securitate ale produselor (conform Regulament UE 2015/830)

· Fişe tehnice ale utilajelor utilizate - măsuri de reducerea poluării

Lista documentelor solicitate in Raportul de implementare cerinte DNSH pentru lucrarile executate cuprinsa in situatia de lucrari depusa se va actualiza in functie de prevederile legale sau instructiunile emise de organismul finantator.
Pentru elaborarea unor oferte corespunzătoare, autoritatea contractanta recomanda  vizitarea amplasamentului de către operatorii economici interesați în vederea evaluării din punct de vedere al cheltuielilor, riscurilor și a tuturor datelor necesare elaborării unei oferte fundamentate tehnic și conform cu datele reale din teren. Ca urmare a vizitării amplasamentului se va încheia un proces-verbal. Vizitarea amplasamentului se va face în prezența reprezentantului Autorității contractante, în zilele lucratoare, de luni pana vineri, intre orele 09-13.00, cu solicitarea in prealabil prin transmiterea in acest sens a unei adrese de intentie cu cel putin 1 zi lucratoare pe adresa de e-mail a autoritatii contractante: primaria@belciugatele.ro
IV. ALOCAREA RESURSELOR ÎN CADRUL CONTRACTULUI

1. Aspecte generale

Contractantul este responsabil pentru execuția întocmai și la timp a tuturor activităților prevăzute și pentru obținerea rezultatelor (atingerea cerințelor) stabilite prin caietul de sarcini, scop în care va proceda la realizarea tuturor obligațiilor contractuale asigurând respectarea/aplicarea celor mai bune practici în domeniu și standarde de calitate în domeniu, astfel încât contractul să fie îndeplinit reglementar, în conformitate cu solicitările autorității contractante.

Contractantul este obligat să asigure personalului specializat solicitat prin documentația de atribuire (“echipa de proiect”), precum și resursele materiale și logistice necesare desfășurării activității acestora în condiții optime. Echipa de proiect va asigura implementarea corectă a activităților aferente contractului, în conformitate cu cerințele caietului de sarcini, cu propunerea tehnică, precum și cu eventualele detalii de implementare care ar urma să rezulte în urma primirii din partea autorității contractante a oricăror informații suplimentare potrivit prevederilor capitolului anterior.

Astfel, contractantul trebuie să se asigure că toți experții sunt dotați corespunzător din punct de vedere logistic, fiindu-le asigurate toate serviciile suport și administrative conexe, pentru a permite acestora să se concentreze asupra responsabilităților principale în cadrul execuției contractului ce urmează să fie atribuit.

Autoritatea contractantă își rezervă dreptul de a solicita înlocuirea persoanelor din echipa prestatorului care nu își îndeplinesc întocmai și la timp atribuțiile ce le revin. În situația unei suplimentări ulterioare sau în cazul unei solicitări de înlocuire a personalului, contractantul va asigura personalul necesar cu respectarea cerințelor prezentului caiet de sarcini. Înlocuirea experților cheie sau, după caz, a  experților non-cheie propuși de ofertant, precum și suplimentarea numărului acestora față de numărul prevăzut în ofertă (în cazul necesității unui astfel de demers pentru asigurarea bunei desfășurări a contractului ce urmează să fie atribuit) se realizează cu aprobarea autorității contractante și numai în condițiile expres reglementate prin prevederile art. 162 din H.G. nr. 395/2016.

Astfel, pe toată perioada de derulare a contractului, contractantul se obligă să ia toate măsurile pentru a asigura în mod continuu disponibilitatea personalului specializat pentru îndeplinirea în mod eficient a sarcinilor acestora.

De asemenea, se vor respecta prevederile contractuale, așa cum sunt acestea regăsite în modelul de acord contractual pus la dispoziție în cadrul documentației de atribuire.

2. Personalul Ofertantului
Implementarea adecvată și eficientă a activităților prezentului contract depinde în mod decisiv de implicarea din partea ofertantului a unei echipe de experți corespunzătoare care deține pluri-competențe și care va avea în componență obligatoriu experții cheie/specialiștii stabiliți potrivit cerințelor documentației de atribuire. Experți cheie vor deține calificarea și experiența profesională necesare pentru acoperirea cu succes a tuturor activităților indicate în caietul de sarcini, în domeniile pentru care se solicită participarea acestora la realizarea contractului.

Alocarea personalului pe sarcini distincte în cadrul propunerii tehnice conform mențiunilor de mai sus, nu va împiedica ofertantul să utilizeze personalul din cadrul echipei de proiect în mod flexibil pe parcursul derulării contractului, în funcție de volumul de muncă și competențele specifice necesare desfășurării unui anumit tip de activitate, prin raportare la pluri-competențele deținute de întreaga echipă de experți a ofertantului, astfel încât ofertantul să facă dovada că poate asigura acoperirea cu succes a tuturor activităților indicate.

Ofertantul va suplimenta numărul de experți care vor fi propuși spre a face parte din echipa sa, cu scopul acoperirii tuturor activităților care fac obiectul prezentului contract, la standardele de calitate solicitate și în conformitate cu prevederile legale aplicabile, astfel încât să rezulte fezabilitatea/sustenabilitatea propunerii tehnice.

Experții din cadrul echipei de proiect au fost stabiliți la un nivel minim necesar conform principiului proporționalității astfel că operatorii economici vor asigura corelarea propunerii tehnice și a calendarului propus de implementare a activităților contractului cu echipa de proiect propusă, suplimentând după caz componența acesteia cu un personal suport adecvat, astfel încât pe baza documentelor prezentate să rezulte fezabilitatea/ sustenabilitatea ofertei. În acest sens și având în vedere faptul că în cadrul prezentei proceduri de atribuire ofertanții au libertatea de a-și prevedea propriile consumuri și metodologii de execuție cu condiția respectării cerințelor cantitative și calitative prevăzute în caietul de sarcini/actele normative în vigoare, ofertanților le revine obligația de a menționa în cadrul propunerii tehnice întreaga echipă de proiect considerată necesară, inclusiv personalul suport/auxiliar (cel puțin la nivel de post/poziție) și personalul muncitor (cel puțin la nivel de calificare cu indicarea numărului persoanelor alocate) rezultat a fi necesar conform propunerii tehnice întocmită de către fiecare ofertant în parte.

Ofertantul va furniza întreg personalul suport/auxiliar (personal administrativ sau, după caz, alți experți) necesar pentru îndeplinirea corespunzătoare a obligațiilor ce îi revin, pentru toată durata contractului. Ofertantul este responsabil în exclusivitate și integral pentru stabilirea componenței echipei de proiect, pentru organizarea tuturor experților propuși, precum și pentru depunerea efortului necesar desfășurării în bune condiții a tuturor activităților solicitate prin prezentul caiet de sarcini.

Astfel, este răspunderea ofertanților de a furniza orice personal suport necesar pentru asigurarea îndeplinirii corespunzătoare a obligațiilor contractuale pe toată durata de execuție a contractului. În cazul necesității de implicare a unor asemenea experți, ofertantul va prezenta în cadrul propunerii tehnice rolul și responsabilitățile deținute în vederea execuției contractului, precum și orice alte informații relevante din cadrul cărora să rezulte pregătirea și experiența/competențele profesionale ale acestora.

Intră în responsabilitatea ofertanților de a proba capacitatea echipei de proiect propusă de a asigura implementarea cu succes a acelor activități prevăzute în contract și care au fost alocate/propuse de către ofertanți în conformitate cu propunerea tehnică, cu precizarea că experiența specifică/competențele profesionale ale echipei de proiect propusă de ofertant se demonstrează prin raportare la cerințele stabilite, respectiv la responsabilitățile/sarcinile pe care experții respectivi le vor îndeplini potrivit poziției pentru care sunt propuși (prin luarea în considerare a activităților care urmează să fie desfășurate de către aceștia).

Ofertantul va numi un Manager de contract care va comunica direct cu persoana nominalizata de Autoritatea Contractanta la nivel de contract ca și responsabil cu monitorizarea și implementarea contractului și identificata în contract. Managerul de contract organizează și supraveghează derularea efectivă a Contractului. Sarcinile sale sunt:
· Coordonează și asigură bunul mers al activităților din cadrul contractului desfășurate de către echipele executantului supervizând direct echipele de lucru, consultanții și alți colaboratori implicați pe etape, sub-etape și activități, inclusiv lucrări de pregătire care trebuie finalizate înainte de începerea construcției. Această etapă este esențială inclusiv pentru estimarea costurilor, pentru că acestea determină prețul oferit beneficiarului;

· Organizează, planifică și coordonează activitățile și resursele, verifică și controlează lucrările de construcție, se asigură că are la dispoziție toate resursele materiale, financiare și umane necesare pentru fiecare etapă din proiect, se asigură de instruirea personalului din subordine și se asigură că se respectă tehnologiile de execuție și de exploatare și întreținere a echipamentelor;

· Pregătește bugetul și cash-flow-ul contractului în conformitate cu propunerea tehnico-economică înaintată, cu comentariile beneficiarului și cu activitățile prevăzute a se desfășura în cadrul contractului, asigurând resursele necesare bunei desfășurări a acestora;

· Se asigură că toate lucrările sunt realizate conform normelor, la timp și în limitele costurilor proiectate;

· Monitorizează în timp progresul atins față de obiectivele propuse și redactează rapoarte lunare către beneficiar cu respectarea condițiilor contractuale;

· Asigură circulația informației în cadrul structurii organizatorice propuse pentru atingerea obiectivelor contractului și pentru alte departamente ale executantului, organizând periodic întâlniri cu echipa de proiect și prezentând proiectul celorlalte departamente;

· Asigură interfața cu structurile care participă în proiect din partea Beneficiarului, respectiv cu persoanele responsabile nominalizate de către acestea, cu care va colabora pe tot parcursul desfășurării proiectului (punct principal de contact în comunicarea cu beneficiarul);

· Asigură rezolvarea problemelor apărute în realizarea obiectivelor contractului și informează la timp echipa de management despre problemele apărute și pe care nu le poate rezolva la nivelul său;

· Arhivează corespunzător toată documentația contractului;

· Face propuneri de îmbunătățire a proceselor de lucru pentru a maximiza eficiența atingerii obiectivelor propuse

Persoana nominalizată va îndeplini următoarele cerințe minime:

· Studii superioare de licență în domeniul/specializarea Inginerie civilă, Instalații pentru construcții sau echivalent absolvite cu diplomă de licență/examen de diplomă sau echivalent;

· Deținerea de competențe profesionale pentru desfășurarea activităților specifice funcției pentru care este propus dovedite prin prezentarea unui certificat/ unei diplome de absolvire obținut(ă) pe parcursul profesional cu referire la domeniul managementului de proiect, recunoscut(ă) cel puțin la nivel național (cum ar fi pentru ocupația „Manager de proiect” sau echivalent);

· experienta profesionala generala in domeniul studiilor absolvite de minim 5 ani

· Experiență profesională specifică constând în implicarea în cel puțin 5 contracte având ca obiect proiectarea și execuția/ execuția lucrărilor pentru înființarea/ reabilitarea / modernizarea / extinderea unor rețele de apă/canal și/sau aducțiuni de apă și/sau rețele de fluide/ lucrări de rețele tehnice edilitare supraterane/subterane, similare sau superioare din punct de vedere al complexității cu cea care face obiectul prezentei achiziții, care se încadrează minim în categoria “C” și în cadrul cărora expertul a desfășurat activitățile specifice poziției de responsabil/manager de contract.

Pentru coordonarea și controlul execuției lucrărilor, contractantul va aloca o echipă formată din cel puțin următorii specialiști:

1.  Şef de şantier – acesta va relaţiona direct cu managerul de proiect și personalul autoritatii contractante și va  fi responsabil de organizarea și supravegherea tuturor activităţilor realizate de contractant pe şantier. 
Şeful de şantier trebuie să fie permanent prezent pe şantier când se realizează activităţi şi trebuie să poată informa reprezentantul Autorităţii Contractante în orice moment despre situaţia de pe şantier. În cazul în care şeful de şantier nu poate fi prezent, acesta va fi înlocuit cu acceptul prealabil al Autorităţii Contractante.
Principalele sarcini ale Şefului de şantier, în cadrul contractului, sunt următoarele:

· să fie singura interfaţă cu autoritatea contractanta în ceea ce priveşte activităţile de pe şantier;

· să fie responsabil de gestionarea tehnică și operaţională a activităţilor de pe şantier, împreună cu aspectele organizaţionale;

· să contribuie cu experienţa sa tehnică prin prezentarea de propuneri potrivite ori de câte ori este necesar pentru execuţia corespunzătoare a lucrărilor;

· să gestioneze și să supravegheze toate activităţile desfăşurate pe şantier;

· să fie prezent în timpul tuturor activităţilor desfăşurate pe şantier;

· să actualizeze toate documentaţiile necesare execuţiei lucrărilor, inclusiv cartea tehnică a construcţiei;

· să actualizeze calendarul de desfăşurare a activităţilor şi jurnalul de şantier;

· să gestioneze implementarea planurilor de control al calităţii pentru toate lucrările din şantier;

· să fie responsabil de toate aspectele privind sănătatea şi de siguranţă ale personalului Contractantului de pe şantier;

· să fie responsabil de aspectele de mediu ale lucrărilor în conformitate cu cerinţele contractuale.

· să prezinte reprezentantului Autoritatii Contractante, la solicitarea acestuia, un raport in care sa:

· descrie progresele realizate;

· identifice rezultatele intermediare obtinute (stadiul lucrarilor si documentatia asociata);

· prezinte problemele intalnite si actiunile corective intreprinse;

· prezinte planificarea pe termen scurt si sa evidentieze modificarile in raport cu planificarea anterioara pentru activitatea din santier.

Persoana nominalizată va îndeplini următoarele cerințe minime:

· Studii superioare de licență în domeniul/specializarea Instalații pentru construcții sau echivalent absolvite cu diplomă de licență/examen de diplomă sau echivalent;

· Experienţă profesională generală în domeniul studiilor absolvite de minim 5 ani;

· Experiență profesională specifică constând în implicarea în cel puțin 5 contracte având ca obiect proiectarea și execuția/ execuția lucrărilor pentru înființarea/ reabilitarea / modernizarea / extinderea unor rețele de apă/canal și/sau aducțiuni de apă și/sau rețele de fluide/ lucrări de rețele tehnice edilitare supraterane/subterane, similare sau superioare din punct de vedere al complexității cu cea care face obiectul prezentei achiziții, care se încadrează minim în categoria “C” și în cadrul cărora expertul a desfășurat activitățile specifice poziției pentru care este nominalizat în ofertă.

2. Coordonator echipă instalații edilitare – specialistul va avea următoarele responsabilități principale:

· Coordonează execuția pe șantier a lucrărilor la rețelele de canalizare din punct de vedere al cantității, calității, și respectării termenelor de execuție;

· Verifică planurile de execuție și propune soluții constructive pentru rezolvarea neconformităților identificate;

· Colectează și înregistrează documentele ce provin de la furnizori/ producători/ subantreprenori/laboratoare de încercări și întocmește cartea construcției verificând conformitatea acestora cu lucrările de instalații termice executate;

· Întocmește și/sau verifică atașamente, situațiile de lucrări, rapoarte de lucru, procese verbale și orice altă documentație cu caracter tehnic;

· Urmărește ca aprovizionarea cu materiale comandate să se facă la timp și verifică existența documentelor de calitate;

· Își însușește și urmărește aplicarea legislației, procedurilor și instrucțiunilor tehnice de lucru.

Persoana nominalizată va îndeplini următoarele cerințe minime:

· Studii superioare de licență în domeniul/specializarea instalații pentru construcții/rețele edilitare/ construcții hidrotehnice, finalizate prin diplomă de licență/examen de diplomă sau echivalent;

· Experiență profesională generală de minimum 3 ani în domeniul/specializarea studiilor absolvite;

· Experiență profesională specifică constând în implicarea în cel puțin 3 contracte având ca obiect proiectarea și execuția/ execuția lucrărilor pentru înființarea/ reabilitarea / modernizarea / extinderea unor rețele de apă/canal și/sau aducțiuni de apă și/sau rețele de fluide/ lucrări de rețele tehnice edilitare supraterane/subterane, similare sau superioare din punct de vedere al complexității cu cea care face obiectul prezentei achiziții, care se încadrează minim în categoria “C” și în cadrul cărora expertul a desfășurat activitățile specifice poziției pentru care este nominalizat în ofertă.

3. Inginer instalatii electrice– specialistul va fi atestat ANRE, gr. IIB cu următoarele responsabilități principale:

· Coordonează execuția pe șantier a lucrărilor de instalații electrice din punct de vedere al cantității, calității, și respectării termenelor de execuție;

· Verifică planurile de execuție și propune soluții constructive pentru rezolvarea neconformităților identificate;

· Colectează și înregistrează documentele ce provin de la furnizori/ producători/ subantreprenori/laboratoare de încercări și întocmește cartea construcției verificând conformitatea acestora cu lucrările de instalații electrice executate;

· Întocmește și/sau verifică atașamente, situațiile de lucrări, rapoarte de lucru, procese verbale și orice altă documentație cu caracter tehnic;

· Urmărește ca aprovizionarea cu materiale comandate să se facă la timp și verifică existența documentelor de calitate;

· Își însușește și urmărește aplicarea legislației, procedurilor și instrucțiunilor tehnice de lucru.

Pentru acest expert ofertantul va descrie în cadrul propunerii tehnice momentul în care va interveni în implementarea contractului și modul în care operatorul economic și-a asigurat accesul la serviciile acestui tip de experți (fie prin resurse proprii, fie prin externalizare, situație în care se vor descrie aranjamentele contractuale realizate în vederea obținerii serviciilor respective), în conformitate cu dispozițiile art. 3 alin. (4) din Instrucțiunea nr. 1/2017 emisă în aplicarea prevederilor art. 179 lit. g) și art. 187 alin. (8) lit. a) din Legea nr. 98/2016 privind achizițiile publice, respective a art. 192 lit. g) și a art. 209 alin. (8) din Legea nr. 99/2016 privind achizițiile sectoriale.

4. Expert prevenire-reducere riscuri tehnologice, cod COR 214949 – specialistul va avea următoarele responsabilități principale:
· Evaluează sistemul tehnic/tehnologic pentru analiza de risc;

· Stabilește contextul pentru procesul tehnologic analizat;

· Identifică factorii de risc tehnic/tehnologic; 

· lerarhizează riscurile și consecințele acestora;

· Evaluează consecințele riscurilor;

· Organizează activitățile de prevenire, reducere, neutralizare și combatere a riscurilor tehnice/tehnologice; 

· Întocmește analiza de risc și programele de prevenire - reducere riscuri tehnice/tehnologice;

· Elaborează documentația privind riscurile tehnice/tehnologice identificate și evaluate; 

· Monitorizează măsurile de prevenire, reducere, neutralizare și combatere a riscurilor tehnice/tehnologice;

· Realizează auditul sistemului de măsuri pentru prevenirea, reducerea și neutralizarea riscurilor tehnice/tehnologice.

Persoana nominalizată va îndeplini următoarele cerințe minime:

· Studii superioare de licență în domeniul Științelor inginerești sau echivalent absolvite cu diplomă de licență/examen de diplomă sau echivalent;

· Experiență profesională specifică constând în implicarea în cel puțin un contract având ca obiect proiectarea și execuția/ execuția lucrărilor pentru înființarea/ reabilitarea / modernizarea / extinderea unor rețele de apă/canal și/sau aducțiuni de apă și/sau rețele de fluide/ lucrări de rețele tehnice edilitare supraterane/subterane, similare sau superioare din punct de vedere al complexității cu cea care face obiectul prezentei achiziții, care se încadrează minim în categoria “C” și în cadrul căruia expertul a desfășurat activitățile specifice poziției pentru care este nominalizat în ofertă.

De asemenea, contractantul va aloca o echipă de specialiști necesari și obligatorii, în vederea verificării nivelului de calitate corespunzător cerințelor fundamentale aplicabile lucrărilor cuprinse în obiectul contractului, în conformitate cu prevederile Legii nr. 10/1995, republicată, cu modificările și completările ulterioare și a altor legi și reglementări incidente, formată din cel puțin următorii specialiști:

1. Responsabili tehnici cu execuția atestați ISC pt. subdomeniile 2.1, 2.3, 6.1 și 9.1,  cu următoarele responsabilități principale:
· Participă împreună cu dirigintele de șantier și proiectantul la trasarea generală a proiectului, precum și a bornelor de reper;

· Verifică existența următoarelor documente: proiectul tehnic, detaliile de execuție, studiile specificate în certificatul de urbanism și avizele aferente lucrării, precum și concordanța dintre acestea și documentația tehnică pentru obținerea autorizației de construire și proiectul tehnic de execuție;

· Analizează proiectul, caietele de sarcini, tehnologiile și procedurile care reglementează proiectul în cauză;

· Acolo unde este cazul, verifică expertiza tehnică privind lucrările de intervenții autorizate pentru anumite construcții;

· Examinează sistemul calității în construcții aferent proiectului și verifică corespondența acestuia cu caietele de sarcini;

· Supraveghează procesul de realizare al construcției în conformitate cu aspectele prevăzute în autorizația de construire și caietele de sarcini, precum și a reglementărilor tehnice în vigoare;

· Analizează existența documentelor care certifică calitatea materialelor pentru construcții și se asigură că ele corespund cu prevederile proiectului, iar în caz contrar, oprește utilizarea acestora;

· Verifică respectarea tehnologiilor de construcție și a sistemului calității în construcții;

· Examinează fazele determinante ale proiectului, semnează și ștampilează documentele corespunzătoare fiecărei faze;

· Oferă spre verificare documentele solicitate de către organele de control;

· Opresc lucrările în situația în care identifică abateri privind aspectele menționate în proiectul de execuție sau referitoare la calitatea proiectului și autorizează reluarea construcției după remedierea erorilor;

· Întocmesc un registru electronic și notează în fiecare zi activitățile corespunzătoare proiectului pe care le coordonează din punct de vedere tehnic;

· Participă la întocmirea cărții tehnice a construcției;

· Anunță Inspectoratul de Stat în Construcții în cazul în care apar modificări ulterioare autorizației privind parametrii proiectului.

Pentru acești experți ofertantul va descrie în cadrul propunerii tehnice momentul în care vor interveni în implementarea contractului și modul în care operatorul economic și-a asigurat accesul la serviciile acestui tip de experți (fie prin resurse proprii, fie prin externalizare, situație în care se vor descrie aranjamentele contractuale realizate în vederea obținerii serviciilor respective), în conformitate cu dispozițiile art. 3 alin. (4) din Instrucțiunea nr. 1/2017 emisă în aplicarea prevederilor art. 179 lit. g) și art. 187 alin. (8) lit. a) din Legea nr. 98/2016 privind achizițiile publice, respective a art. 192 lit. g) și a art. 209 alin. (8) din Legea nr. 99/2016 privind achizițiile sectoriale.

- minim 5 recomandari care demonstreaza participarea ca RTE 9.1 in cadrul unor contracte de executie sau proiectare si executie lucrari, avand ca obiect lucrari de construire / reabilitare / modernizare / extindere retele de apa si/sau aductiuni de apa si/sau retele de fluide / lucrari de refele tehnice edilitare supraterane/subterane, similare sau superioare din punct de vedere al complexitatii cu cea care face obiectul prezentei achizitii, care se incadreaza minim in categoria “C”.

2. Coordonator in materie de securitate si sanatate, conform H.G. 300/2006, art. 4 lit. i) 

Persoana nominalizată va îndeplini următoarele cerințe minime:

· Studii superioare, finalizate prin diploma de licenta/diploma de absolvire;

· Deținerea de competențe profesionale pentru desfășurarea activităților specifice funcției pentru care este propus dovedite prin prezentarea unui certificat/ unei diplome de absolvire obținut(ă) pe parcursul profesional pentru formare profesionala conform ORDIN nr. 242 din 23 martie 2007 pentru aprobarea Regulamentului privind formarea specifica de coordonator in materie de securitate si sanatate pe durata elaborarii proiectului si/sau a realizarii lucrarii pentru santiere temporare ori mobile si H.G. 300/2006 privind cerintele minime de securitate si sanatate pentru santierele temporare sau mobile;
3. Manager in Sistemele de Management al Calitatii:

Persoana nominalizată va îndeplini următoarele cerințe minime:

· Deținerea de competențe profesionale pentru desfășurarea activităților specifice funcției pentru care este propus dovedite prin prezentarea unui certificat/ atestat/ legitimație valabile la data depunerii ofertei în urma unui curs specific.
4. Responsabil cu protectia mediului

Persoana nominalizată va îndeplini următoarele cerințe minime:

· Studii superioare, finalizate prin diploma de licenta/diploma de absolvire;

· Deținerea de competențe profesionale pentru desfășurarea activităților specifice funcției pentru care este propus dovedite prin prezentarea unui certificat/ atestat/ legitimație valabile la data depunerii ofertei, obținut în urma unui curs de responsabil de mediu, autorizat ANC.
5. Manager de riscuri

Persoana nominalizată va îndeplini următoarele cerințe minime:

· Deținerea de competențe profesionale pentru desfășurarea activităților specifice funcției pentru care este propus dovedite prin prezentarea unui certificat/ unei diplome de absolvire a unui curs de manager de riscuri, cu competente si abilitati pentru gestionarea riscurilor conform ISO 31000 si COSO ERM obținut(ă) pe parcursul profesional;

· Experiență profesională specifică constând în implicarea în cel puțin 3 contracte având ca obiect proiectarea și execuția/ execuția lucrărilor pentru înființarea/ reabilitarea / modernizarea / extinderea unor rețele de apă/canal și/sau aducțiuni de apă și/sau rețele de fluide/ lucrări de rețele tehnice edilitare supraterane/subterane, similare sau superioare din punct de vedere al complexității cu cea care face obiectul prezentei achiziții, care se încadrează minim în categoria “C” și în cadrul căruia expertul a deținut poziția pentru care este nominalizat în ofertă.
6. Responsabil tehnic cu sudura, atestat ISCIR – specialistul va avea următoarele responsabilități principale:
· Organizarea și supravegherea activităților de sudură

· Asigurarea respectării prescripțiilor tehnice ISCIR aplicabile

· Verificarea calificării sudorilor

· Controlul procedurilor de sudare

· Trasabilitatea lucrărilor sudate

Pentru acest expert ofertantul va descrie în cadrul propunerii tehnice momentul în care va interveni în implementarea contractului și modul în care operatorul economic și-a asigurat accesul la serviciile sale (fie prin resurse proprii, fie prin externalizare, situație în care se vor descrie aranjamentele contractuale realizate în vederea obținerii serviciilor respective), în conformitate cu dispozițiile art. 3 alin. (4) din Instrucțiunea nr. 1/2017 emisă în aplicarea prevederilor art. 179 lit. g) și art. 187 alin. (8) lit. a) din Legea nr. 98/2016 privind achizițiile publice, respective a art. 192 lit. g) și a art. 209 alin. (8) din Legea nr. 99/2016 privind achizițiile sectoriale.

Totodată, în echipa de execuție a contractului, contractantul va aloca personal calificat suficient pentru a asigura execuția lucrărilor în condiții de calitate și conformitate, în termenele asumate. În echipa de execuție vor trebui incluși în mod obligatoriu cel puțin următorii specialiști:

1. Topometrist – specialistul nominalizat va fi atestat ANCPI pentru categoria B sau superior și va avea următoarele responsabilități principale:

· Identificarea utilităților subterane existente (apă, gaz, energie, telecom);
· Trasarea axului canalizării - materializarea traseului conform proiectului, pichetarea axului conductei, stabilirea punctelor de schimbare direcție

· Trasarea căminelor de vizitare - poziționarea exactă a căminelor, stabilirea cotelor radierului și capacului

· Stabilirea cotelor de săpătură - determinarea adâncimii șanțului, asigurarea respectării pantei proiectate (critică la canalizare gravitațională)

· Verificarea continuă a cotelor - controlul cotei fundului de șanț, verificarea pantei conductei, verificarea poziției în plan

· Măsurători intermediare - determinarea volumelor de săpătură, măsurători pentru situații de lucrări

· Reperaj și întreținere puncte topografice - protejarea reperelor, refacerea acestora dacă sunt distruse

Având în vedere că desfășurarea activității acestui specialist este condiționată de obținerea unei certificări/atestări/autorizări specifice emisă în conformitate cu prevederile art. 4 din Ordinul nr. 107/2010 pentru aprobarea Regulamentului privind autorizarea sau recunoasterea autorizarii persoanelor fizice si juridice romane, ale unui alt stat membru al Uniunii Europene sau ale unui stat care apartine Spatiului Economic European, in vederea realizarii si verificarii lucrarilor de specialitate in domeniul cadastrului, al geodeziei si al cartografiei pe teritoriul Romaniei, pentru acest tip de expert ofertantul va descrie în cadrul propunerii tehnice momentul în care va interveni în implementarea contractului și modul în care operatorul economic și-a asigurat accesul la serviciile acestui tip de expert (fie prin resurse proprii, fie prin externalizare, situație în care se vor descrie aranjamentele contractuale realizate în vederea obținerii serviciilor respective), în conformitate cu dispozițiile art. 3 alin. (4) din Instrucțiunea nr. 1/2017 emisă în aplicarea prevederilor art. 179 lit. g) și art. 187 alin. (8) lit. a) din Legea nr. 98/2016 privind achizițiile publice, respective a art. 192 lit. g) și a art. 209 alin. (8) din Legea nr. 99/2016 privind achizițiile sectoriale.

2. Inginer Cantitati – cu rolul de a asigura corecta determinare, urmărire și certificare a cantităților de lucrări executate, precum și fundamentarea situațiilor de plată.
Persoana nominalizată va îndeplini următoarele cerințe minime:

· Studii superioare (studii absolvite cu diplomă de licență / diplomă de absolvire), în domeniul construcțiilor.

3. Operatori sudare PEHD, autorizati ISCIR - minim 5 persoane;

4. Operatori sudare metal, autroizat ISCIR - minim 2 persoane;

5. Electrician autorizat ANRE, tip B
Se acceptă nominalizarea unui anumit expert pentru o singură poziție în cadrul contractului, cu excepția pozițiilor de Responsabili tehnici cu execuția, care pot fi acoperite fie prin nominalizarea în cadrul echipei de proiect a unei singure persoane care deține autorizare/certificare pentru toate domeniile/subdomeniile solicitate pentru poziția respectivă, fie prin nominalizarea mai multor persoane care, împreună, să acopere toate domeniile/subdomeniile de autorizare solicitate pentru acea poziție cu precizarea că, cerințele prin care s-a solicitat dovada certificării/autorizării/atestării în mai multe domenii/subdomenii pot fi îndeplinite fie prin prezentarea dovezii că o persoană deține toate certificările/autorizările/atestările solicitate, fie prin prezentarea dovezii că mai multe persoane dețin în mod individual respectivele certificări/autorizări/atestări.

Ofertantul este liber să suplimenteze numărul de experți și/sau specializările experților (solicitați potrivit prevederilor documentației de atribuire) și care vor fi propuși spre a face parte din echipa sa, cu scopul acoperirii tuturor activităților care fac obiectul prezentului contract, la standardele de calitate solicitate și în conformitate cu prevederile legale aplicabile, astfel încât să rezulte fezabilitatea/sustenabilitatea propunerii tehnice.

Experții din cadrul echipei de proiect au fost stabiliți la un nivel minim prin raportare la complexitatea contractului, sens în care operatorii economici vor asigura corelarea propunerii tehnice și a calendarului de implementare a activităților contractului cu echipa de proiect propusă, suplimentând după caz componența acesteia cu experți secundari și personal suport adecvat, astfel încât pe baza documentelor prezentate să rezulte fezabilitatea/ sustenabilitatea ofertei. În acest sens și având în vedere faptul că, în cadrul prezentei proceduri de atribuire ofertanții au libertatea de a-și prevedea propriile consumuri și metodologii de execuție cu condiția respectării cerințelor cantitative și calitative prevăzute în caietul de sarcini/actele normative în vigoare, ofertanților le revine obligația de a menționa în cadrul propunerii tehnice întreaga echipă de proiect considerată necesară, inclusiv experții secundari și personalul suport/auxiliar (cel puțin la nivel de post/poziție), precum și personalul muncitor (la nivel de calificare, cu detalierea numerică) rezultat a fi necesar conform propunerii tehnice întocmita de către fiecare ofertant în parte.

Ofertantul este responsabil în exclusivitate și integral pentru stabilirea componenței echipei de proiect, pentru organizarea tuturor experților propuși, precum și pentru depunerea efortului necesar desfășurării în bune condiții a tuturor activităților solicitate prin prezentul caiet de sarcini.

Intră în responsabilitatea ofertanților de a proba capacitatea echipei de proiect propusă de a asigura implementarea cu succes a acelor activități prevăzute în contract și care au fost alocate/propuse de către ofertanți în conformitate cu propunerea tehnică.

Pentru experții cheie solicitați (cu excepția inginerului instalații electrice, RTE) ofertanții vor prezenta, pentru fiecare dintre experții nominalizați:

· CV datat și semnat de către expert cu menționarea în cadrul acestuia a contractului/contractelor declarat/e ca experiență profesională specifică a expertului;

· Diploma de studii care să ateste studiile solicitate prin caietul de sarcini;

· Certificate / autorizari, acolo unde acestea sunt solicitate;

· Contract Individual de Munca și Extras REVISAL (dacă expertul este angajat al ofertantului);

· Aranjamentele contractuale realizate pentru asigurarea accesului la expertul nominalizat și declarația prin care expertul își exprimă disponibilitatea pentru ducerea la îndeplinire a responsabilităților aferente poziției pentru care este propus, sub formă de înscris autentic (dacă expertul nu este angajat al ofertantului);

· Recomandări/alte documente similare semnate de beneficiarii finali pentru fiecare contract declarat ca experiență profesională specifică din care să reiasa minim beneficiarul, obiectul contractului, poziția pe care a fost implicat expertul, perioada execuției lucrărilor, principalele sarcini derulate de către expert în cadrul contractului.

Ofertantul este obligat să asigure personalului specializat solicitat prin documentația de atribuire (“echipa de proiect”), precum și resursele materiale și logistice necesare desfășurării activității acestora în condiții optime. Echipa de proiect va asigura implementarea corectă a activităților aferente contractului, în conformitate cu cerințele caietului de sarcini, cu propunerea tehnică, precum și cu eventualele detalii de implementare care ar urma să rezulte în urma primirii din partea autorității contractante a oricăror informații suplimentare potrivit prevederilor capitolului anterior.

Astfel, contractantul trebuie să se asigure că toți experții sunt dotați corespunzător din punct de vedere logistic, fiindu-le asigurate toate serviciile suport și administrative conexe, pentru a permite acestora să se concentreze asupra responsabilităților principale în cadrul execuției contractului ce urmează să fie atribuit.

Autoritatea contractantă își rezervă dreptul de a solicita înlocuirea persoanelor din echipa prestatorului care nu își îndeplinesc întocmai și la timp atribuțiile ce le revin. În situația unei suplimentări ulterioare sau în cazul unei solicitări de înlocuire a personalului, contractantul va asigura personalul necesar cu respectarea cerințelor prezentului caiet de sarcini. Înlocuirea experților cheie sau, după caz, a  experților non-cheie propuși de ofertant, precum și suplimentarea numărului acestora față de numărul prevăzut în ofertă (în cazul necesității unui astfel de demers pentru asigurarea bunei desfășurări a contractului ce urmează să fie atribuit) se realizează cu aprobarea autorității contractante și numai în condițiile expres reglementate prin prevederile art. 162 din H.G. nr. 395/2016.

Astfel, pe toată perioada de derulare a contractului, contractantul se obligă să ia toate măsurile pentru a asigura în mod continuu disponibilitatea personalului specializat pentru îndeplinirea în mod eficient a sarcinilor acestora.

De asemenea, ofertantul va trebui să asigure inclusiv personalul muncitor necesar pentru execuția lucrărilor, pentru fiecare categorie de activități ce va fi executată. În acest sens, la nivelul ofertei se va detalia personalul muncitor alocat pentru execuția contractului, atât din punct de vedere numeric cât și al specializărilor, iar în cazul muncitorilor care necesită calificări speciale (sudori autorizați) se vor prezenta documentele de calificare aferente. În situația în care, ofertantul prin propunerea tehnică depusă nu face dovada alocării complete sau prezintă în mod eronat alocările personalului propus, propunerea tehnica va fi respinsa și declarată ca fiind neconformă. Pentru îndeplinirea acestei cerințe, ofertanții vor prezenta și extrase Revisal pentru ofertant/asociati/subcontractanti.

Personalul Contractantului care desfășoară activități pe șantier trebuie să aplice toate regulamentele generale și specifice precum și orice alte reguli, regulamente, ghiduri și practici pertinente comunicate de Autoritatea Contractantă.

Personalul Contractantului care operează pe șantier trebuie să fie ușor de recunoscut și este obligat să poarte haine cu sigla Contractantului.

V. MANAGEMENTUL CALITĂȚII ȘI MANAGEMENTUL DOCUMENTELOR

Executantul este responsabil de calitatea necesara a lucrarilor, utilajelor predate si a echipamentelor si materialelor folosite la construirea, predarea si executia lucrarilor. Executantul este responsabil sa prezinte dirigintelui de santier certificate care sa confirme ca toate echipamentele de testare folosite sunt verificate legal, ca au fost corect calibrate si ca respecta standardele ce definesc procedurile de testare. 

Executantul va masura si testa materialele si lucrarile, cu frecventa necesara, ceea ce va garanta ca lucrarile au fost realizate in conformitate cu cerintele standardelor nationale si cu cerintele angajatorului. In cazurile care nu sunt incluse in standardele nationale, evaluarile si testarile vor fi realizate in conformitate cu standardele europene sau altele similare si vor fi aprobate de catre dirigintele de santier. 

Achizitorul, prin dirigintele de santier vor verifica tipul si calitatea materialelor folosite in orice etapa sau perioada a productiei utilajului si/sau echipamentului si li se va permite accesul nerestrictionat la laborator, cu scopul realizarii controalelor respectivelor materiale. Dirigintele de santier va prezenta Antreprenorului informatii scrise privind neajunsurile descoperite referitoare la utilaje, echipamente, lucrari ale personalului de laborator sau la metodele de testare. Dirigintele de santier va interzice imediat utilizarea materialelor testate si va permite folosirea lor ulterioara doar dupa ce au fost luate in considerare restrictiile stabilite. Toate costurile aferente organizarii si realizarii de teste ale materialelor vor fi suportate de catre Executant.
1. Planul calității 

Contractantul va executa toate activitățile din cadrul Contractului în conformitate cu Planul calității, care trebuie redactat în conformitate cu standardul SR EN ISO 9001:2015 sau echivalent și cu respectarea instrucțiunilor standardului SR ISO 10005:2007 ”Linii directoare pentru planurile calității” și în conformitate cu reglementările în materie de sistem de management al calității în construcție (inclusiv, dar fără a se limitata la conținutul Anexei 2 din HG 766/1997, cu modificările și completările ulterioare).

Acesta trebuie să cuprindă toate cerințele privind execuția lucrărilor din prezentul Caiet de sarcini. În consecință, Planul calității nu trebuie să fie generic ci specific pentru acest Contract și pentru lucrările ce sunt incluse în Contract.

Cu luarea în considerare a prevederilor art 23-25 din Regulamentul privind conducerea și asigurarea calității în construcții, Anexa nr.2 la HG nr.766/1997, Planul calității redactat de Contractant trebuie:

i. să descrie cum va aplica Contractantul în cadrul Contractului sistemul de management al calității în construcții în așa fel încât să îndeplinească cerințele tehnice și contractuale precum și reglementările, standardele și normele aplicabile;

ii. să demonstreze Autorității Contractante cum va îndeplini Contractantul cerințele privind calitatea incluse în Caietul de sarcini și în reglementările ce guvernează calitatea în execuția lucrărilor în construcții;

iii. să descrie modul în care vor fi organizate și gestionate activitățile în cadrul Contractului pentru a îndeplini cerințele;

iv. să fie conform cu toate datele de intrare furnizate de Autoritatea Contractantă prin această Documentație de Atribuire.

În cadrul ofertei se va prezenta planul calității pentru execuția lucrărilor, care trebuie să includă cel puțin:

i. Descrierea structurii organizaționale a Contractantului și identificarea funcțiilor și responsabilităților personalului implicat direct în executarea contractului;

ii. Modul de gestionare/management al datelor de intrare și managementul documentelor în cadrul Contractului;

iii. Resursele disponibile pentru executarea contractului, respectiv forța de muncă, materiale și infrastructură;

iv. Modalitatea de comunicare cu Autoritatea Contractantă;

v. Modalitatea de control și gestionare a neconformităților care ar putea apărea pe perioada execuției lucrărilor;

vi. Descrierea procedurilor tehnice de execuție.

Planul calității elaborat de Contractant se pune la dispoziția Autorității Contractante la ședința de demarare a lucrărilor în Contract. Acesta va fi aprobat sau va fi returnat cu comentarii de către Autoritatea Contractantă în termen de 5 zile de la emiterea de către Contractant.

Pe durata executării Contractului, Planul calității se actualizează ori de câte ori se consideră necesar și/sau la solicitarea Autorității Contractante.

2. Planurile de control a calității 

Pentru fiecare activitate din cadrul Contractului (sau pentru fiecare etapă a lucrărilor), ofertantul va prezenta un plan de control al calității executării lucrărilor.

Planul de control al calității va conține, acolo unde este aplicabil, cel puțin următoarele:

i. Descrierea sarcinilor planificate și lista etapelor de execuție pentru realizarea activității;

ii. Responsabilitățile pentru execuția, gestionarea și controlul activității;

iii. Trimiteri la specificațiile tehnice, desenele, procedurile referitoare la execuția, controlul și acceptarea activității;

iv. Integrarea documentației de certificare (procese verbale/minute, inspecții sau rapoarte de testare, certificate etc.) prevăzută pentru activitate;

v. Documentația finală a activității urmată de închiderea Planului de control al calității.

Contractantul va prezenta în cadrul ședinței de demarare a lucrărilor în Contract, un Plan general de control al calității lucrărilor executate. Acest plan trebuie să acopere toate activitățile/etapele subsecvente pentru care vor fi organizate lucrări pe șantier și să identifice Planurile de control a calității aferente diferitelor activități/etape specifice ale lucrărilor. Planul general de control al calității lucrărilor va fi aprobat sau va fi returnat cu comentarii de către Autoritatea Contractantă în termen de 5 zile de la emiterea de către Contractant.

Contractantul trebuie să ofere Autorității Contractante posibilitatea de a participa la execuția oricărei activități/etape la fiecare etapă a Planului de control al calității aferent și să verifice conformitatea execuției și a controalelor cu Planul de control al calității.

În acest sens Autoritatea Contractantă va indica:

i. activitățile la care intenționează să participe în mod special;

ii. activitățile care nu trebuie să fie începute fără prezența reprezentantului Autorității Contractante.

Contractantul va comunica datele acestor activități cu cel puțin 5 zile lucrătoare înainte de a realiza activitatea respectivă.

3. Managementul documentelor

Fiecare document emis de către Contractant trebuie să poarte un cod unic de referință sub formă de număr de identificare alocat de Contractant. Numărul de identificare al fiecărui document emis de Contractant trebuie să fie menționat pe fiecare pagină a respectivului document.

Toate documentele (scrise sau desenate) prezentate de Contractant Autorității Contractante trebuie să fie în limba română, cu excepția cazului în care Autoritatea Contractantă prevede altfel.

Toți parametrii din cadrul documentelor trebuie să fie exprimați în unități din Sistemul internațional de unități.

Acolo unde este cazul, fotografiile digitale trebuie furnizate în format JPG (Joint Photographic Experts Group).

Documentele referitoare la constructie vor fi pastrate pe santier, într-un loc adecvat și sigur în vederea includerii acestora în Cartea Construcției conform HG 343/2017 actualizată. Pierderea oricărui document referitor la șantier va impune recuperarea sa imediată, în conformitate cu procedurile legale corespunzătoare. Toate documentele referitoare la construcție vor fi mereu accesibile Dirigintelui de șantier ți prezentate spre verificare la cererea beneficiarului.
VI. CERINȚE SPECIFICE DE MANAGEMENTUL CONTRACTULUI

1. Gestionarea relației dintre Autoritatea Contractantă și Contractant

Autoritatea Contractantă va nominaliza o persoană ce va comunica cu Contractantul pe perioada derulării Contractului.

Autoritatea Contractantă va desemna, pentru lucrările ce fac obiectul prezentului contract, un diriginte de șantier/sau un inginer/sau o echipă de supervizare (după cum este aplicabil).

Acesta lucrează independent și reprezintă Autoritatea Contractantă în legătură cu aspectele tehnice ale Contractului.

2. Începerea activităților pe șantier

Lucrările pot începe efectiv doar după ce:

i. Planurile de control a calității și procedurile de executare a lucrărilor sunt furnizate și aprobate fără observații de Autoritatea Contractantă;

ii. au fost obținute toate autorizațiile necesare.

Executantul are obligaţia de a începe lucrările conform ordinului de incepere. Ordinul de începere a lucrărilor se emite de către achizitor în termen de 3 zile de la îndeplinirea cumulativă a tuturor condiţiilor necesare emiterii acestuia. Achizitorul va notifica executantului data şi locul pentru predarea amplasamentului. Predarea amplasamentului se face in termen de 3 zile lucrătoare de la data întrunirii condiţiilor legale. Executantul are obligaţia de a prelua amplasamentul şi de a semna procesul-verbal de predare-primire a amplasamentului la data prevăzută în notificarea achizitorului.

Achizitorul are dreptul de a supraveghea desfăşurarea execuţiei lucrărilor. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.
Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

Executantul va informa achizitorul cu promptitudine asupra unor posibile evenimente viitoare care pot apărea şi asupra circumstanţelor care pot afecta negativ lucrările, care pot majora preţul contractului sau provoca întârzieri în execuţia lucrărilor. Achizitorul poate solicita executantului să transmită o estimare a efectului anticipat al evenimentelor sau circumstanţelor menţionate şi/sau o propunere de soluţionare a acestora.
3. Raportarea în cadrul contractului și desfășurarea ședințelor de monitorizare a progresului activităților

Monitorizarea contractului se va realiza în principal prin întâlniri între părțile implicate și prin vizite în teren din partea reprezentanților autorității contractante, respectiv din partea reprezentanților proiectantului care asigură asistența tehnică pe durata execuției lucrărilor.

Desfășurarea întâlnirilor în cadrul contractului

Pe durata desfășurării contractului, oricare dintre părțile contractante poate solicita celeilalte părți participarea la întâlniri cu scopul facilitării luării deciziilor, escaladării problemelor întâmpinate, respectiv al monitorizării/raportării activităților. 

Imediat după semnarea contractului, în termen de maxim 5 zile calendaristice, se va realiza Întâlnirea de demarare a contractului, la care vor participa cele două părți contractante.

În cadrul ședinței de demarare a activităților în Contract Contractantul furnizează Autorității Contractante graficul de realizare a contractului actualizat, acesta urmând a fi detaliat în cadrul ședințelor de monitorizare a execuției contractului, la solicitarea autorității contractante.

De asemenea, în cadrul ședinței de demarare a activităților se va nominaliza întreaga echipă de proiect a contractantului, precum și persoanele de contact din partea autorității contractante.

În cadrul acestei întâlniri se vor stabili:

· echipa de proiect din partea beneficiarului și respectiv a contractantului;

· persoanele de contact din partea celor trei părți ante-menționate;

· protocoalele de comunicare între părți, precum și modul de raportare;

· programul principial al ședințelor de progres în cadrul contractului; 

· punctele cheie ale contractului, raportat la obiectivele stabilite și rezultatele așteptate;

· orice alt aspect legat de contract și desfășurarea acestuia care ar putea influența modul de planificare și management la nivelul fiecărei părți implicate. 

De asemenea, pe durata execuției lucrărilor, se vor organiza ședințe de progres (status meetings) în cadrul cărora se va detalia stadiul lucrărilor, rezultatele atinse până la momentul respectiv raportate la cele asumate prin graficul de execuție, se vor detalia eventualele probleme întâlnite și măsurile adoptate sau cele propuse, în cazul în care respectivele probleme nu au fost rezolvate. De asemenea, în cadrul acestor întâlniri se va prezenta planificarea lucrărilor pentru perioada imediat următoare, inclusiv planificarea resurselor necesare pentru acestea, iar în cazul lucrărilor de finisaje se vor prezenta mostre beneficiarului pentru a se obține acordul acestuia cu privire la paleta cromatică, textură, etc. Frecvența acestor întâlniri va fi stabilită de comun acord cu beneficiarul.

În urma fiecărei ședințe se va elabora o minută în care se vor consemna participanții, temele puse în discuție, inclusiv documentele sau orice suport de prezentare utilizat, precum și concluziile rezultate, respectiv deciziile beneficiarului raportat la soluțiile propuse de contractant, dacă este cazul. Minuta va fi însușită atât de beneficiar cât și de contractant, deciziile stabilite devenind obligatorii pentru ambele părți după însușirea respectivului document.

Raportări în cadrul contractului

În cadrul contractului vor fi elaborate și predate beneficiarului rapoarte lunare de progres, în termen de 5 zile de la sfârșitul lunii pentru care se emit.  

Primul raport de progres va fi livrat la o lună după emiterea ordinului de începere. 

Acestea au un rol informativ, de raportare și monitorizare a progresului în implementarea contractului și vor sta la baza soluționării problemelor identificate pe parcursul derulării sarcinilor asumate de Prestator. 

Rapoartele de progres vor avea următorul conținut: 

1. Detaliere și raportare progres în desfășurarea activităților conform planurilor detaliate

2. Raportare dificultăți (probleme) întâlnite și propuneri de soluționare

3. Anexe cu procesele verbale/ minutele întâlnirilor lunare cu ocazia prezentărilor și a discuțiilor cu Beneficiarul.

4. Prestatorul va întocmi minutele tuturor ședințelor/întâlnirilor la care participă și le va transmite spre emiterea punctului de vedere tuturor participanților menționați în lista de prezență.

5. Modificări în planurile de activitate (dacă sunt aprobate de Beneficiar) cu predarea și prezentarea noilor planuri.
4. Testarea tehnică a lucrărilor

Lucrările ce fac obiectul prezentului Contract și materialele utilizate pentru realizarea acestora sunt supuse testării tehnice în timpul și la finalizarea lucrărilor de către o terță parte numită Persoana care realizează testările tehnice. 

Contractantul va furniza, pe propria cheltuiala, suportul complet (personal, utilaje, echipamente și materiale) pentru activitățile solicitate de Persoana care realizează testările tehnice. 

Aceste activități includ toate controalele și verificările care sunt solicitate prin lege, precum și cele care ar putea fi solicitate suplimentar de Persoana care realizează testările tehnice.

5. Finalizarea lucrărilor și recepția la terminarea lucrărilor

Recepția lucrărilor se va realiza cu respectarea prevederilor H.G. nr. 343/2017 privind aprobarea regulamentului de recepție a lucrărilor de construcție și instalații aferente acestora, cu modificările și completările ulterioare, dacă sunt îndeplinite în mod cumulativ următoarele condiții:

· lucrările au fost terminate în conformitate cu prevederile Contractului,

· lucrările au trecut testele la terminare, dacă este cazul,

· au fost îndeplinite toate condițiile stabilite prin contract pentru realizarea recepției.

Recepția lucrărilor se va realiza în două etape, cu luarea în considerare a prevederilor HG 273/1994, cu modificările și completările ulterioare (HG 343/2017):

· În prima etapă Autoritatea Contractantă recepționează lucrările la finalizarea acestora, după verificarea că toate rezultatele Contractului au fost obținute de Contractant și aprobate de Autoritatea Contractantă și după ce Persoana care realizează testările tehnice emite certificatul de conformitate final fără observații;

· În a doua etapă Autoritatea Contractantă efectuează recepția finală a lucrărilor, după îndeplinirea condițiilor și încheierea perioadei de garanție prevăzută în Contract. 

Semnarea Procesului verbal de recepție la terminarea lucrărilor și a Procesului verbal de recepție finală a lucrărilor de Autoritatea Contractantă nu îl exonerează pe Contractant de orice obligație contractuală sau legală referitoare la garanția produselor, lucrărilor și a materialelor sau la orice defect a produselor, lucrărilor sau materialelor.

Recepția la Terminarea Lucrărilor poate fi realizată și pentru părți din Lucrări, în condițiile Legii și ale prezentului Contract, dacă acestea sunt distincte/independente din punct de vedere fizic și funcțional.

Astfel, cu cel puțin 15 zile înainte de finalizarea lucrărilor și pregătirea acestora pentru recepție, contractantul are obligația de a notifica în scris autoritatea contractantă privind îndeplinirea condițiilor de recepție în vederea realizării recepției lucrărilor executate, solicitând efectuarea recepției la terminarea lucrărilor, inclusiv stabilirea datei și locului de întrunire a comisiei de recepție la terminarea lucrărilor. 

În acest scop, autoritatea contractantă va proceda la convocarea comisiei de recepție, în termenele legale. De asemenea, la recepția lucrărilor vor participa, în calitate de invitați, atât executantul lucrărilor cât și proiectantul.

În vederea desfășurării în bune condiții a recepției la terminarea lucrărilor, se va pune la dispoziția comisiei de recepție la terminarea lucrărilor documentația privind proiectarea și execuția lucrărilor, precum și alte documente solicitate în scris și pe care comisia le consideră necesare în acest sens.

Comisia de recepție la terminarea lucrărilor examinează:

· respectarea prevederilor din autorizația de construire, precum și avizele/acordurile și condițiile de execuție impuse de autoritățile competente;

· executarea lucrărilor în conformitate cu prevederile contractului de lucrări/de execuție, ale documentației de proiectare, ale documentației de execuție și ale reglementărilor specifice, cu respectarea cerințelor fundamentale, conform legii;

· terminarea tuturor lucrărilor prevăzute în contractul încheiat între beneficiar și executant și în documentația anexă la contract, respectiv a lucrărilor aferente părților/obiectelor/sectoarelor din/de construcție;

· documentele care intră în componența cărții tehnice a construcției, inclusiv proiectul tehnic de execuție actualizat la data finalizării lucrărilor - "as built", dispozițiile de șantier, procesele-verbale de lucrări ascunse, procesele-verbale de control în faze determinante, precum și orice alt document aferent proiectării și execuției lucrărilor;

· existența devizului general actualizat la terminarea lucrărilor și/sau a documentelor care certifică valoarea calculată de entitatea administrației publice competente care a emis autorizația de construire/desființare în vederea regularizării taxei de autorizare, din care să reiasă valoarea finală a lucrărilor executate, precum și a cotelor legal datorate Inspectoratului de Stat în Construcții - I.S.C.;

· adeverința eliberată de Inspectoratul de Stat în Construcții - I.S.C., prin care se confirmă plățile efectuate, respectiv dacă investitorul a virat către Inspectoratul de Stat în Construcții - I.S.C. sumele aferente cotelor prevăzute în Legea nr. 50/1991 privind autorizarea executării lucrărilor de construcții, republicată, cu modificările și completările ulterioare, și în Legea nr. 10/1995, republicată, precum și penalităților aferente, dacă este cazul;

· referatele pe specialități întocmite de proiectant și dirigintele de șantier cu privire la modul în care a fost executată lucrarea;

· alte documente pe care le consideră necesare.

Astfel, comisia de receptie examineaza lucrarile executate fata de documentatia tehnica aprobata si de documentatia de control întocmita în timpul executiei, urmărind:

· Respectarea dimensiunilor conductelor si a cotelor radierelor caminelor prevazute în proiectul de executie.

· Asigurarea etanseitatii conductei

· Asigurarea capacitatii de transport

· Asigurarea functionarii echipamentelor la parametrii proiectati

· Respectarea prescriptiilor de montaj si functionarea corecta a vanelor, aparatelor de masura, ventilelor de aerisire, etc.

În funcție de constatările făcute de comisia de recepție, autoritatea contractantă are dreptul de a aproba, suspenda sau de a respinge recepția.

În cazul suspendării sau respingerii recepției, autoritatea contractantă va prezenta, în notificarea sa dacă nu sunt prezentate în procesul-verbal, motivația, precum și lucrările pe care să le realizeze constructorul și obligațiile pe care să le îndeplinească pentru a face posibilă admiterea recepției în conformitate cu prevederile contractuale. 

În cazul în care se aprobă recepția, autoritatea contractantă va consemna, în notificarea sa dacă nu sunt consemnate în procesul- verbal, următoarele:

· data la care lucrările recepționate au fost terminate în conformitate cu prevederile Contractului, 

· lucrările minore rămase de executat și termenele aferente, 

· defecțiunile, neconformitățile și alte neconcordanțe, cu termenele aferente de remediere, 

· revendicările privind penalizări, diminuări de valori și altele asemenea, dacă va fi cazul, stabilite cu respectarea prevederilor contractuale.

Punerea în functiune a lucrarilor, necesita luarea în prealabil a urmatoarelor masuri obligatorii:

· Întocmirea regulamentului de exploatare si intretinere cu respectarea instructiunilor tehnice în vigoare.

· Instruirea personalului de exploatare si verificarea însusirii de catre acesta a prevederilor regulamentului de exploatare.

· Organizarea evidentei de exploatare.

· Asigurarea unui sistem corespunzator de informare si de transmitere a datelor.

· Obtinerea autorizatiei sanitare de la organele de resort.

Evidenta tuturor verificarilor în timpul executiei lucrarilor face parte din documentatia de control a receptiei preliminare. În perioada de verificare a comportarii în exploatare a lucrarilor definitive, care este de un an de la data recepţiei preliminare, toate eventualele defecţiuni ce vor apare se vor remedia de catre antreprenor.

Receptia finala se va face conform Regulamentului aprobat cu HG 273/94 (modificat cu HG 343/2017) dupa expirarea perioadei de verificare a comportarii în exploatare a lucrarilor definitive. Perioada de garantie este cea prevazuta de lege sau cea ofertata de catre executant în cadrul procedurii de achizitie a execuţiei lucrarilor si mentionata în contractul de executie lucrari, dar care nu poate fi mai mica decat cea prevazută de lege.
6. Decontarea lucrărilor executate în cadrul contractului

Plata lucrărilor contractate (plăți parțiale/plată finală) se realizează în baza documentelor justificative elaborate de contractant pe măsura execuției contractului, în conformitate cu condițiile stabilite în cadrul prezentului caiet de sarcini, precum și în cadrul modelului de contract pus la dispoziție, respectiv în baza facturii înregistrate la sediul Achizitorului, cu respectarea prevederilor art. 6 alin. (1) lit. c) și alin. (2) din Legea nr. 72/2013.
Decontarea lucrarilor se va face pe baza situatiilor de lucrări confirmate de dirigintele de șantier. Acestea vor cuprinde cantitățile real executate, rezultate din măsurători și înscrise în Foile de atașament. Situațiile de lucrări se vor întocmi folosind prețurile unitare și încadrarea lucrărilor în articolele de deviz (poziția și denumirea lor) din devizele anexă la contract. Modul de măsurare a cantităților real executate va fi cel prevăzut în reglementările tehnice, în Caietele de Sarcini sau în alte documente din contract.

Situațiile de lucrări vor cuprinde după caz, cel puțin următoarele:

· Formularele F1, F2, F3, C6, C7, C8, C9, F4 , F5 (după caz) completate și care vor avea precizate: perioada de execuție a lucrărilor, persoana care a întocmit formularele, reprezentantul legal al executantului, diriginte de șantier, reprezentantul legal al achizitorului. ( numele in clar , semnatura, stampila, etc)
Preturile unitare ale reperelor din situatiile de lucrari trebuie sa corespunda cu preturile din oferta executantului.

· Se va prezenta un raport de implementare cerinte DNSH pentru lucrarile cuprinse in situatia de lucrari (cu anexarea documentelor doveditoare), respectiv:

a. Situatie de lucrari cu defalcarea urmatoare (unde este cazul):

· Cantitate de materiale desfiintate ......... mc/mp

· Cantitate de materiale reutilizate ......... mc/mp

· Cantitate de materiale reciclate ........ mc/mp

· Cantitate de deseuri ........ mc/mp

b. Certificare de către firma de gestiune deșeuri cu cantitatea de deșeuri preluate, din care se specifica cantitatea de deseuri incinerate; document din care sa reiasa tipurile de deseuri generate din activitatile/lucrarile executate si cantitatea acestora ; contract incheiat cu operator economic care solecteaza si/sau transporta deseuri sau care desfasoara operatiuni de valorificare a deseurilor.

c. Declarații de performanta pentru produsele pentru constructii, întocmite de producatori, sau declaratii de conformitate (daca sunt utilizate produse pentru constructii care fac obiectul unei specificatii tehnice nearmonizate) sau agrement tehnic în constructii (daca sunt utilizate produse pentru construcţii pentru care nu există specificaţii tehnice armonizate sau specificaţii tehnice nearmonizate)
· Fişă cu date de securitate ale produselor (conform Regulament UE 2015/830)

· Fişe tehnice ale utilajelor utilizate - măsuri de reducerea poluării

Lista documentelor solicitate in Raportul de implementare cerinte DNSH pentru lucrarile executate cuprinsa in situatia de lucrari depusa se va actualiza in functie de prevederile legale sau instructiunile emise de organismul finantator.

· Procese verbale de faza determinanta, daca este cazul.

· Procese verbale pentru verificarea lucrarilor ce devin ascunse pentru toate lucrarile executate – daca este cazul.

· Documente doveditoare privind calitatea materialelor puse in opera: procese verbale de receptie calitativa, declaratii de conformitate, rapoarte de incercare, note de constatare ale organelor de control – daca este cazul.

· Procesul verbal de predare-primire a amplasamentului si a bornelor de reper pentru prima situatie de lucrari.

· Ordinele de incepere, sistare, reluare a lucrarilor – dupa caz.

· Comunicarea privind inceperea lucrarilor.

· Dispozitiile de santier emise de catre proiectant si semnate de catre acesta, executant, diriginte de santier, beneficiar si, daca este cazul de verificatorul de proiect, insotite de memoriu justificativ, note de constatare, note de renuntare /note de lucrari suplimentare.

· Evidenta notelor de comanda suplimentare si a notelor de renuntare.

· Caietele de masuratori.

· Alte documente justificative ,dupa caz.

Orice modificare adusa, din motive obiective, Proiectului Tehnic, Caietelor de sarcini sau Listelor de cantitati de lucrari va fi facuta numai de catre Proiectant si va fi insusita daca este cazul de verificatorul proiectului. Aceste modificari vor fi inaintate Beneficiarului si Constructorului sub forma de Dispozitie de santier a Proiectantului. Dispozitia de santier si listele de cantitati aferente acesteia vor fi semnate de Proiectant, Dirigintele de santier si Constructor. In cadrul acesteia se va fundamenta necesitatea executiei respectivelor categorii de lucrari si se va identifica sursa de finantare.

Este interzisa executia si confirmarea lucrarilor suplimentare fara a fi aprobate in prealabil de catre Beneficiar prin Acte Aditionale. Decontarea lucrarilor suplimentare se face pe baza situatiilor de plata, elaborate pe baza preturilor unitare negociate pentru cantitatile suplimentare, sau articole suplimentare. In cazul in care aceste preturi se regasesc in oferta, ele se considera ca au fost negociate.

In cazul in care Dispozitiile de santier sunt emise ca urmare a nerespectarii prevederilor din documentatia tehnica de executie, lucrarile prevazute in acestea se vor executa pe cheltuiala Constructorului.

Executantul raspunde in fata organelor de control si suporta toate sumele considerate ca fiind incasate nejustificat precum si foloasele necuvenite stabilite.

In cazul in care autoritatea implicata in implementarea proiectului respectiv Comuna Belciugatele va solicita informatii/documente suplimentare executantul va fi obligat sa le furnizeze achizitorului in termenul indicat de acesta.

Termene de plată: 
Plata pretului contractului se va realiza raportat la gradul de indeplinire a contractului, respectiv plata pentru executia lucrarilor, dupa prezentarea de catre executant a situatiei de lucrari si, implicit, dupa receptia acestora semnata de dirigintele de santier/achizitor fara obiectiuni.

Achizitorul va plăti sumele acceptate la plata in termen de 60 de zile de la acceptarea facturii insotita de situatia de lucrari, avand in vedere ca fondurile sunt asigurate prin prin Programul Anghel Saligny al MDLPA si beneficiarului solicita in baza unei cereri de plata sumele aferente executiei lucrarilor. 
7. Evaluarea modului în care a fost implementat Contractul de către Contractant

7.1. Indicatori de monitorizare 

Următorii indicatori vor fi monitorizați pe parcursul derulării activităților în cadrul Contractului:

· Indicator de implementare: progresul realizat vs. planificat (pe obiect de investiție și per total pe Contract); 

· Indicator de rezultate: 

a. Calitatea execuției: 

· Închiderea tuturor neconformităților constatate în timpul derulării Contractului, în perioada de timp agreată cu Autoritatea Contractantă;

· Realizarea tuturor punctelor de verificare/decizie la termenele și cu participarea tuturor celor solicitați;

· Acceptarea rezultatelor tuturor probelor, testelor și verificărilor, conform Contractului și solicitărilor Autorității Contractante.

b. Calitatea raportării: 

· rapoarte transmise în timp util către Autoritatea Contractanta;

· calitatea raportului transmis, incluzând și nivelul de detaliu solicitat; 

· predarea Cărții Tehnice a Construcției complete și la termen. 

Contractantul va raporta lunar către reprezentantul Autorității Contractante situația privind indicatorii de monitorizare și performanta (inclusiv ai potențialilor subcontractanți). 

Indicatorii de monitorizare și performanță vor fi monitorizați de către Directorul de proiect al Autorității Contractante. 

În cazul în care se constată neîndeplinirea sau îndeplinirea defectuoasă/necorespunzătoare a obligațiilor asumate prin Contract, în condițiile legislației aplicabile, Autoritatea Contractantă va emite document constatator negativ.
7.2. Monitorizarea progresului fizic 

În termen de 5 zile de la data de începere, Executantul va transmite dirigintelui, spre analiză și acceptare, un Program de Execuție detaliat al întregului Contract, alcătuit dintr-un grafic de eșalonare calendaristică Gantt (pe suport hârtie și în format electronic editabil). Acest prim Program de Execuție, inclusiv metodologia de lucru și resursele, va fi elaborat în baza programului de lucrări depus în Ofertă de către executant. 

Programul de Execuţie al lucrărilor va cuprinde activităţile incluse în Propunerea Tehnică, pornind de la data de semnare a Contractului, cu respectarea duratei activităţilor, inclus în Propunerea Tehnică și adaptat la contextul efectiv al derulării Contractului. (sărbători libere legale, etc.) 

Din momentul acceptării de către Autoritatea Contractantă a programului de execuţie cu toate activităţile specificate, acesta reprezintă referinţă și data de intrare pentru toate documentele  ce urmează a fi întocmite inclusiv Raportul de terminare a Contractului. 
Programul de Execuţie acceptat este întotdeauna identificat ca fiind cel mai recent al activităţilor ce urmează a fi executate, acceptat de către Autoritatea Contractantă, iar ultimul acceptat inlocuiește programele  anterioare. Monitorizarea progresului fizic este în responsabilitatea Autoritatatii Contractante și are scopul de a se asigura ca lucrările executate respecta cerintele minime ale specificatiilor tehnice și normelor și pe de alta parte, de a se asigura ca operatorul economic este platit în conformitate cu progresul fizic al lucrărilor și mecanismul de plata din contract. Monitorizarea progresului fizic se va realiza prin dirigintele de santier atestat care va reprezenta Autoritatea Contractanta în relatia cu Proiectantul și Executantul și va supraveghea executia lucrărilor în conformitate cu obligatiile dirigintilor de santier - ordinul M.D.R.T nr. 1496/13.05.2011,cap VIII, art. 44.

Totodata, monitorizarea progresului fizic se va realiza și prin echipa de implementare din cadrul Autoritatatii Contractante care are atributii permanente privind verificarea și respectarea cerintelor din Caietul de Sarcini și Documentatia de atribuire privind Executia lucrărilor contractate. 

Contractantul are obligația ca, pe Durata de Execuție, să participe la întâlnirile stabilite cu scopul monitorizării progresului fizic și valoric al Lucrărilor minim doua intalniri lunare în prima și a doua decada din luna în curs stabilite de comun acord. 

La intalniri vor participa:

· managerul de contract desemnat de Antreprenor;

· reprezentantul desemnat al proiectantului;

· șeful de șantier;

· dirigintele de șantier;

· echipa de implementare a Proiectului.

Monitorizarea și evaluarea evolutiei activitatilor contractului se va face în baza punctelor de referinta/jaloanelor și a termenelor aferente prezentate de Operatorul Economic în cadrul graficului de activitati, aferent programului de executie.

Graficul de îndeplinire a contractului va curprinde executia activitatilor solicitate prin caietul de sarcini și va fi  întocmit pe categorii de activitati (cu subactivitatile aferente), în succesiunea logica de realizare a acestora (identificata conform procedurilor tehnice de executie aplicabile acestor activitati) și în corelare cu legislatia (standarde/normative) în vigoare, cu precizarea duratelor de îndeplinire și a datelor de începere și de finalizare (start-finish), precum și cu indicarea drumului critic, a interdependențelor dintre activități și a reperelor critice (jaloane/milestones). Principalul element al graficului va fi termenul de executie al contractului în care ofertantul se obligă să execute lucrările aferente. Durata astfel rezultată prin luarea în considerare a termenelor respective se constituie ca durată de execuție a contractului, care se va întinde între momentul emiterii ordinului de începere a și momentul receptiei la terminarea tuturor lucrărilor respective.

Pentru monitorizarea activitatilor realizate în cadrul contractului, Operatorul Economic va actualiza graficul de executie în funcție de ordinul de începere emis de Autoritatea Contractantă și va întocmi rapoarte de progres periodice (lunare) care vor fi transmise Autorității Contractante în termen de doua zile de la finalizarea intervalului de referință. 

Raportul de progres va conține în mod obligatoriu următoarele informații pentru monitorizare:  

· situatia indeplinirii punctelor de reper/ jaloanelor din cadrul graficului de executie/planului de lucru:

· o lista a punctelor de reper/jaloanelor pentru perioada următoare de raportare.Lista cuprinde datele planificate pe baza Planului de lucru actualizat, datele reale și cele preconizate:

· stadiul actual al jaloanelor/punctelor de reper planificate pentru perioada de raportare și explicatiile privind abaterile și actiunile preconizate pentru recuperare. 

Punctele de reper/jaloanele care nu au fost finalizate în perioada de raportare raman în lista până la finalizare.
VII. SUBCONTRACTAREA

Contractantul nu poate subcontracta și nici nu poate permite prezența unui terț pe perioada executării lucrărilor fără acordul scris al Autorității Contractante.

Solicitarea pentru autorizarea unui subcontractant trebuie să fie transmisă Autorității Contractante cu cel puțin 15 zile înainte de data programată pentru începerea lucrărilor de către subcontractant.

Solicitarea trebuie transmisă Autorității Contractante împreună cu:

i. documentele care descriu activitățile subcontractate, calendarul de execuție și valoarea acestora;

ii. documentele care demonstrează capacitatea tehnică și profesională a subcontractantului de a executa lucrările subcontractate în conformitate cu cerințele Autorității Contractante;

iii. documentele care atestă numărul personalului subcontractantului și calificările acestora;

iv. descrierea sistemului de management al calității pe care subcontractantul îl va aplica pe perioada executării lucrărilor subcontractate.

Autoritatea Contractantă poate refuza autorizarea subcontractantului dacă documentele și informațiile prezentate sunt incomplete sau necorespunzătoare cu activitățile ce urmează a fi subcontractate.

În situația în care Subcontractantul nu aplică un sistem de management al calității corespunzător, atunci această situație poate fi acoperită de sistemul de management al calității implementat de Contractant.

Chiar și atunci când Autoritatea Contractantă autorizează un subcontractant, Contractantul este responsabil pentru toate obligațiile sale contractuale și este singurul responsabil de executarea corespunzătoare a Contractului și rămâne singurul răspunzător în față Autorității Contractante.

Este responsabilitatea Contractantului să îi determine pe Subcontractanți să adere la toate prevederile contractuale.

VIII. CADRUL LEGAL CARE GUVERNEAZĂ RELAȚIA DINTRE AUTORITATEA CONTRACTANTĂ ȘI CONTRACTANT (INCLUSIV ÎN DOMENIILE MEDIULUI, SOCIAL ȘI AL RELAȚIILOR DE MUNCĂ)

Pe perioada derulării Contractului, Contractantul este responsabil pentru realizarea activităților în conformitate cu documentația tehnică și implementarea celor mai bune practici, în conformitate cu regulile și regulamentele existente la nivel național și la nivelul Uniunii Europene. 

In realizarea activităților sale în cadrul Contractului Contractantul trebuie să aibă în vedere: 

i. informațiile aplicabile realizării lucrărilor în general (astfel cum sunt descrise în acest Caiet de sarcini, precum și în legislația aplicabilă;

ii. regulile aplicabile în mod specific realizării de lucrări a căror execuție face obiectul Contractului ce va rezulta din prezenta procedură de atribuire. 

iii. totodată, se va respecta legislația precum și normativele aflate în vigoare la data încheierii contractului, scop în care se poate consulta următorul link care conține informații actuale în raport cu data publicării prezentului caiet de sarcini: https://www.mlpda.ro/pages/constructii 

Prin depunerea unei Oferte ca răspuns la cerințele din prezentul Caiet de sarcini, se prezumă că, Contractantul are cunoștințe și are în vedere toate și orice reglementări aplicabile și că le-a luat în considerare la momentul depunerii Ofertei sale pentru atribuirea Contractului. 

În cazul în care, pe parcursul derulării Contractului, apar schimbări legislative de natură să influențeze activitatea Contractantului în raport cu cerințele stabilite prin prezentul Caiet de sarcini, Contractantul are obligația de a informa Autoritatea și Dirigintele de șantier /Inginerul cu privire la consecințele asupra activităților sale ce fac obiectul Contractului și de a își adapta activitatea, de la data și în condițiile în care sunt aplicabile. 

În cazul în care vreuna din regulile generale sau specifice nu mai sunt în vigoare sau au fost modificate conform legii la data depunerii Ofertei, se consideră că regula respectivă este automat înlocuită de noile prevederi în vigoare conform legii și că Ofertantul/Contractantul are cunoștință de aceste schimbări și le-a avut în vedere la depunerea Ofertei sale în baza acestui Caiet de sarcini. 

Contractantul va fi deplin responsabil pentru realizarea tuturor lucrărilor în condiții de maximă securitate și în deplină conformitate cu legislația aplicabilă, precum și cu respectarea prevederile referitoare la securitate și sănătate în muncă și controlul calității cuprinse în standarde/instrucțiuni/proceduri/ghiduri, aplicabile în speță. 

Contractantul va fi ținut deplin responsabil pentru subcontractanții acestuia, chiar și în situația în care au fost în prealabil agreați cu Autoritatea Contractantă, urmând să răspundă față de Autoritatea Contractantă pentru orice nerespectare sau omisiune a respectării oricăror prevederi legale și normative aplicabile. 

Autoritatea Contractantă nu va fi ținută responsabilă pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau normative aplicabile.

Ofertantul devenit Contractant are obligația de a respecta obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24.
IX. OBLIGATII/RESPONSABILITATI EXECUTANT /ACHIZITOR
1. Responsabilitățile contractantului 

1.1. Responsabilitățile cu caracter general

În raport cu obiectivele anticipate pentru Contract, responsabilitățile Contractantului sunt:

· Asigurarea planificării resurselor pe toată perioada derulării Contractului pe baza informațiilor puse la dispoziție de Autoritatea Contractantă; 

· Asigurarea valabilității tuturor autorizațiilor și certificatelor deținute (atât pentru organizația sa, cât și pentru personalul propus pentru executarea lucrărilor), care sunt necesare (conform legislației în vigoare) pentru executarea lucrărilor;

· Respectarea legislației privind sănătatea și securitatea în muncă și protecția mediului înconjurător și a cerințelor specifice ale Autorității Contractante, precum și a oricăror acte normative aflate în interdependență cu obiectul Contractului, pe toată durata acestuia;

· Planificarea activității și asigurarea capacității de personal calificat necesară pentru îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor Autorității Contractante ;

· Propunerea spre aprobare către Autoritatea Contractantă, a unui grafic de execuție, incluzând datele de finalizare a fiecărei activități; 

· Asigurarea unui grad de flexibilitate în executarea lucrărilor în funcție de necesitățile obiective ale Autorității Contractante, la orice moment în derularea Contractului; 

· Executarea și documentarea corespunzătoare a tuturor schimbărilor (Modificări) solicitate de către Autoritatea Contractantă pe durata derulării Contractului; 

· Acceptarea realizării de verificări de către Autoritatea Contractantă pe durata derulării Contractului în ceea ce privește îndeplinirea oricărei și tuturor obligațiilor sale aferente Contractului, verificări anunțate în prealabil sau nu, și prezentarea la cerere a oricărui și tuturor documentelor justificative referitoare la îndeplinirea acestor obligații;

· Cooperarea și punerea la dispoziția Autorității Contractante a tuturor informațiilor privind Planul operațional de securitate și luarea măsurilor necesare în vederea conformării la acest plan; 

· Efectuarea de vizite comune pe șantier împreună cu reprezentanții împuterniciți ai Autorității Contractante pe probleme de securitate și sănătate, înainte de a-și redacta planul propriu de securitate;

· Stabilirea împreună cu reprezentanții împuterniciți ai Autorității pe probleme de securitate și sănătate a obligațiilor privind utilizarea mijloacelor de protecție colectivă, instalațiilor de ridicat sarcini, accesul pe șantier etc.;

· Elaborarea și transmiterea către Autoritatea Contractantă de rapoarte de progres săptămânale și/sau lunare; 

· Participare la întâlniri de progres săptămânale, pe șantier, împreună cu Dirigintele de șantier și reprezentanți împuterniciți ai Autorității Contractante (după caz). 

· Contractantul va fi responsabil față de Autoritatea Contractantă că își va îndeplini corespunzător toate responsabilitățile ce decurg din documentația tehnică de execuție, prezentul Caiet de sarcini, obligațiile contractuale și solicitările autorităților competente și/sau ale Autorității Contractante), referitoare la execuția de lucrări în cadrul Contractului.

Contractorul are răspunderea planificării activității sale și asigurarea capacității de personal calificat necesar pentru îndeplinirea obligațiilor sale ca un bun profesionist cu respectarea celor mai bune practici din domeniu, cu respectarea prevederilor legale și contractuale relevante și cu deplina înțelegere a complexității legate de derularea Contractului conform planificărilor, astfel încât să se asigure îndeplinirea obiectivelor Autorității Contractante, incluzând indicativ, fără a fi limitativ:

· Contractantul este responsabil pentru activitatea personalului sau, pentru obținerea rezultatelor cerute și pentru respectarea termenelor de execuție; 

· Contractantul este responsabil pentru întreaga coordonare a activităților ce reprezintă obiectul Contractului, sub supravegherea Dirigintelui de șantier și a reprezentanților împuterniciți ai Autorității Contractante (după caz); 

· Contractantul va realiza toate lucrările specificate în cadrul Contractului, conform cerințelor Caietului de sarcini și ale proiectului tehnic, respectând și aplicând cele mai bune practici în domeniu. 

Aprobarea de către Autoritatea Contractantă a situațiilor de plată sau a oricăror documente emise de Contractant și/sau certificări efectuate de către Dirigintele de șantier (de exemplu a situațiilor de plată executate întocmite de Contractant) nu îl eliberează pe acesta de obligațiile și responsabilitățile sale menționate în acest Caiet de sarcini și/sau menționate în Contract. 

Contractantul este responsabil a se asigura că pe toată perioada de execuție a activităților pe șantier ia toate măsurile necesare pentru a împiedica o eventuală poluare a mediului înconjurător. Contractantul este obligat să acorde o atenție specială combustibililor și oricăror substanțe ce intră în categoria substanțelor periculoase în vederea gestionării în conformitate cu prevederile legislației în vigoare. Contractantul este răspunzător pentru orice incident de mediu generat în incinta șantierului sau în imediata vecinătate a acestuia ca urmare a gestionării necorespunzătoare a substanțelor periculoase. Stocarea temporară a oricăror materiale sau substanțe periculoase trebuie să fie menținută la o cantitate minimă în conformitate cu prevederile din autorizația de mediu ce va fi emisă de către autoritatea competentă. 

În situația în care, în mod accidental, se va produce o eventuala contaminare a factorilor de mediu, Contractantul este responsabil de a informa imediat/urgent Dirigintele de șantier și reprezentanții împuterniciți ai Autorității Contractante despre situația apărută și de a documenta printr-un raport cauzele care au condus la situația creată. 

Contractantul este pe deplin responsabil să remedieze pe cheltuiala sa, orice eventuală contaminare a factorilor de mediu care s-a produs ca urmare a neîndeplinirii sau îndeplinirii necorespunzătoare a obligațiilor sale aflate în interdependență cu specificul șantierului.

Contractantul este responsabil de prezentarea unei situații de plată pentru activitatea de execuție a lucrărilor în conformitate cu graficul de execuție și în baza listelor de cantități de lucrări. 

Contractantul va verifica și confirma către Dirigintele de șantier îndeplinirea tuturor condițiilor necesare pentru lansarea execuției lucrărilor și va solicita aprobarea începerii lucrărilor de la Autoritatea Contractantă în baza acestei verificări (prin intermediul Dirigintelui de șantier). Dirigintele de șantier va transmite către Contractant notificarea începerii lucrărilor în baza aprobării Autorității Contractante. 

Unde este posibil, Contractantul va propune către Dirigintele de șantier optimizări în ceea ce privește graficul de execuție a lucrărilor, listele de cantități de lucrări etc., astfel încât să se asigure derularea cu succes și în termen a execuției de lucrări. 

Contractantul își va îndeplini toate obligațiile sale care decurg din acest Caiet de sarcini, dar și din întreaga documentație de execuție aferentă Contractului prin orice metodă legală, incluzând fără limitare indicațiile Dirigintelui de șantier, participarea la ședințe de șantier, prezența la fazele determinante și orice alte cazuri în care este necesară sau obligatorie prezența sa, efectuarea de verificări, prezentarea de rapoarte și notificări către Dirigintele de șantier și/sau Autoritatea Contractantă și în general prin orice metodă general acceptată conform statutelor profesionale sau prevederilor din acest Caiet de sarcini, Contract sau restul documentației de execuție. 

Contractantul va asigura execuția la timp și va notifica Dirigintele de șantier în cazul observării apariției situațiilor ce pot determina întârzieri sau posibile întârzieri, incluzând și propuneri pentru a realiza atingerea termenelor limită de timp intermediare și finale. 

Contractantul va verifica lucrările și va notifica Dirigintele de șantier privind îndeplinirea tuturor condițiilor pentru efectuarea recepției la terminarea lucrărilor, respectiv a recepției finale a lucrărilor, va fi prezent și va documenta aceste recepții de lucrări. Contractantul va notifica aceste momente cu cel puțin 15 zile înainte, astfel încât să se poată asigura prezenta Autorității Contractante și a reprezentanților autorităților competente. 

Contractantul va efectua măsurătorile de cantități de lucrări, astfel cum vor fi executate conform cu prevederile legale și contractuale relevante și va include lucrările executate în situații de plată întocmite conform cerințelor Autorității Contractante. Contractantul va depune situațiile de plată în vederea vizării de către Dirigintele de șantier, care va verifica și certifica conformitatea cu realitatea, va verifica corespondența cu estimările inițiale, graficul general de realizare a investiției publice (fizic și valoric), metoda tehnică etc. și le va propune Autorității Contractante spre aprobare.

Aprobarea folosirii unui Subcontractant nu exonerează Contractantul de răspunderea sa față de Autoritatea Contractantă pentru realizarea lucrărilor de execuție. 
1.2. Responsabilități referitoare la realizarea efectivă a lucrărilor în cadrul Contractului

Contractantul este responsabil să pună în operă documentația tehnică pusă la dispoziție de Autoritatea Contractantă. Totodată este responsabil pentru punerea în operă a oricărei eventuale solicitări de schimbare (Modificări) din partea Autorității Contractante pe perioada derulării Contractului. Lucrările se vor executa cu respectarea stricta a proiectului a prevederilor Certificatului de Urbanism, a Autorizatiei de Construire și a Proiectului Tehnic de Executie. 

Activitățile solicitate descrise în documentația de atribuire și responsabilitățile Contractantului asociate realizării acestor activități sunt cele incluse în sfera de cuprindere a Contractului ce rezultă din această procedură. 

Ofertantul castigator trebuie să respecte pe deplin toate prevederile legislaţiei româneşti în domeniul construcţiilor. Executantul trebuie să se asigură că orice contracte, subcontracte, instrucţiuni de utilizare, aprobări, etc. care urmează să fie încheiate sau emise în timpul perioadei de execuţie şi cea de notificare a defectelor, trebuie să fie în conformitate cu Legea nr. 10/1995 privind calitatea în construcţii (cu modificările şi completările ulterioare). 

La elaborarea ofertei, operatorii economici  vor tine cont ca toate incercarile pentru materialele puse în opera, prevăzute de legislatia în vigoare, se vor face pe cheltuiala proprie (ex. rapoarte de incercare pe beton, rapoarte de incercare pentru otelul-beton, etc.).

De asemenea, se va avea în vedere faptul că executantul va obține autorizația de construire pentru organizarea de șantier dacă este cazul, iar costurile pentru consumul de utilităţi precum şi cel al contoarelor sau al altor aparate de măsurat se suportă de către executant.
Programul de executie va fi intocmit de catre antreprenor în conformitate cu prevederile contractuale.

Lucrările de executie se vor desfasura în intervalul perioadei stabilite contractual. 

Lucrările trebuie să se deruleze conform graficului de executie si să fie finalizate la data asumata prin oferta. Datele intermediare prevăzute în grafice se consideră date contractuale.

Întârzierea Lucrărilor va fi acceptată în următoarele cazuri:

· condiţiile climaterice extrem de nefavorabile, precum si temperaturi care, potrivit normelor, normativelor şi agrementelor tehnice, nu permit punerea in execuţie a unor materiale sau procedee tehnice.

· oricare alt motiv de întârziere care nu se datorează Antreprenorului şi nu a survenit prin încălcarea contractului de către acesta; Antreprenorul este îndreptăţit să solicite în scris prelungirea termenului de execuţie a oricărei părţi din lucrare.

· în cazul în care Achizitorul nu beneficiază de finanţare din motive neimputabile lui; Achizitorul va aduce la cunostinta Executantului aceasta situaţie in termen de 30 zile lucratoare de la data la care a luat cunoştinţa despre aceasta, cu consecinta dreptului Antreprenorului, conditionat de notificarea prealabila a Achizitorului, de a sista lucrările sau de a diminua ritmul execuţiei.

Interventia unei situatii ce poate determina imposibilitatea temporara a Executantului de executare a obligatiilor contractuale obliga  Executantul la informarea prompta, in termen de 5 zile, a Achizitorului.

Lipsa informarii Achizitorului in cadrul acestui termen face inopozabila acestuia dispozitia sau decizia dirigintelui de santier sau a Antreprenorului de sistare temporara, integrala sau partiala, a lucrarilor, cu consecinta dreptului Achizitorului de a refuza prelungirea Duratei de Executie a lucrarilor contractate.

Antreprenorul este obligat sa-si indeplineasca atributiile ce-i revin referitoare la calitatea constructiilor stabilite prin Legea nr. 10/1995, privind calitatea în constructii și de celelalte normative legale în vigoare. 

Lucrările de executie se vor desfasura exclusiv pe terenul pus la dispozitie de beneficiar, fără interventii pe proprietatile vecine și fără a incomoda circulatia pe caile de circulatie publice. Antreprenorul general are obligatia de a obtine toate acordurile și autorizatiile necesare pentru transporturile efectuate și pentru eventuale lucrări ce au loc prin ocuparea domeniului public și pe proprietati invecinate dacă este cazul. Costurile aferente vor fi suportate de catre antreprenorul general.

Antreprenorul  general  va asigura prezenta de personal tehnic (Reprezentantul  Antreprenorului) insarcinat cu comunicarea cu Beneficiarul pe intreaga durata a contractului.

Executantul este obligat sa asigure nivelul de calitate al lucrărilor prin sistemul propriu de calitate conceput și realizat prin personal propriu și prin responsabilul tehnic cu executia atestat (RTE).

Lucrările de constructii și instalatii vor fi executate de personal cu calificare corespunzatoare în toate situatiile cand normativele tehnice prevad acest lucru.

Modul de efectuare a verificarilor, inspectiilor și conditiilor de receptie la terminarea lucrărilor și a celei finale la expirarea perioadei de garantie, documentele care se intocmesc cu acest prilej sunt cele prevăzute în HG nr. 343/2017, Legea 10/1995 privind calitatea în constructii și celelalte normative tehnice în vigoare.

1.3. Responsabilități asociate lucrărilor pregătitoare

Lucrările pregătitoare includ:

· Îndeplinirea obligațiilor pentru începerea și derularea execuției de către Contractant; 

· Pregătirea pentru execuția de lucrări;

· Organizarea de șantier a Contractantului. 

În scopul realizării activităților ce țin de etapa pregătitoare a execuției lucrărilor, Contractantul trebuie:

· Să asigure îndeplinirea tuturor obligațiilor legate de realizarea lucrărilor pregătitoare, care îi revin din documentația tehnică, din prezentul Caiet de sarcini și din prevederile stabilite în Contract; 

· Să asigure îndeplinirea obligațiilor referitoare la întâlnire/întâlniri înainte de demararea activității pe șantier: 

a. Coordonarea cu Dirigintele de șantier, Autoritatea Contractantă, autorități competente în vederea bunei desfășurări a activității, inclusiv în ce privește vizitele, participarea sa la diferitele întâlniri legate de execuție, inspecții etc. legate de execuția de lucrări în conformitate cu Contractul; 

b. După emiterea notificării Autorității Contractante privind data de începere a execuției lucrărilor și înainte de demararea activităților pe șantier, Contractantul poate solicita următoarele tipuri de întâlniri:

· Întâlnire/i cu reprezentantul Autorității Contractante sau alte părți implicate dacă este necesar să se definească toate problemele operaționale precum accesul pe șantier, procedura de înregistrare în registrul Autorității Contractante, orele de lucru, permisele de muncă, constrângerile specifice ale șantierului și alte eventuale probleme.

· Să întocmească și să depună Planul Calității; 

· Să întocmească și să depună planul detaliat de securitate și sănătate în muncă și să respecte obligațiile referitoare la implementarea acestuia; 

· Să aducă la cunoștință întregului personal (inclusiv personalul subcontractorilor) planul detaliat de securitate și sănătate în muncă și să asigure instruirea acestuia în acest domeniu în conformitate cu prevederile legale; 

· Să întocmească și să depună Planul de management al deșeurilor (inclusiv valorificare, reciclare, dacă este cazul); 

· Să întocmească și să depună Graficul de Execuție a lucrărilor. Forma și detaliul programului vor fi suficiente pentru a demonstra planificarea modului de execuție și finalizare a lucrărilor în cadrul termenului solicitat de către Autoritatea Contractantă. Graficul de execuție va stabili: date de referință pentru achiziționarea materialelor și a echipamentelor necesare pentru execuția lucrărilor, ordinea de execuție a lucrărilor, incluzând și activitatea aferentă instalării echipamentelor puse la dispoziție de Autoritatea Contractantă prin forțe proprii sau cu terți și perioada de timp alocată fiecărei etape, fazele determinante, resursele de personal și echipamentele asociate fiecărei activități etc. În completarea graficului de execuție,
Contractantul va oferi o descriere generală a aranjamentelor, resurselor și metodelor pe care Contractantul le propune spre adoptare în vederea execuției lucrărilor. 

Personalul implicat în activitățile de teren va trebui de asemenea să se supună unei proceduri referitoare la siguranța pe amplasament. Întâlnirea pentru măsurile de siguranță va include subiectele detaliate în planul de securitate și sănătate, pericol potențial chimic, fizic, de explozie, analiza riscurilor, monitorizarea cerințelor de mediu și a acțiunilor aferente, proceduri de răspuns în cazuri de urgență, informații de contact în caz de urgențe, îndrumare către cel mai apropiat centru de urgență și folosirea corectă a echipamentului de protecție. Această întâlnire va fi condusă de șeful de amplasament desemnat de către Contractant. Înainte de întâlnire, șeful de amplasament va analiza și va înregistra toate fișele de siguranță, situații de urgență și sănătate pentru personal și se va asigura că sunt actuale.

1.4. Responsabilități asociate pregătirii șantierului

Pregătirea șantierului implică cel puțin următoarele activități înainte de demararea efectivă a lucrărilor de către Contractant:

· Identificarea tuturor instalațiilor/structurilor existente pe șantier, în special a instalațiilor subterane și marcarea clară a poziției acestora; 

· Măsurători pentru verificarea nivelului de gaz exploziv pe șantier anterior începerii execuției și pe întreaga durata de execuție. 

· Trebuie determinată prezența gazelor explozive în structurile șantierului, în subsol și respectiv în aer. Aceste măsurători trebuie făcute cu dispozitive de măsurare adecvate/omologate, capabile să detecteze și să indice concentrațiile gazelor combustibile până la Limita inferioară de Explozie (LIE). 
1.5. Responsabilități asociate organizării de șantier a Contractantului 

Contractantul este răspunzător pentru toate amenajările necesare, inclusiv infrastructura necesară, forța de muncă precum și pentru efectuarea activităților de instalare a echipamentelor necesare, întreținerea lor, funcționarea lor și dezasamblarea lor la finalul activităților precum și readucerea lor la starea inițială.

Activitatea de organizare de șantier include (indicativ, fără a fi limitativ), următoarele:

· Montarea, operarea, demontarea și înlăturarea instalațiilor și facilităților temporare ale Contractantului, incluzând dacă este cazul birouri, spații de locuit, laborator, surse independente de energie, toalete ecologice etc.; 

· Asigurarea șantierului (daca este cazul) prin stabilirea de măsuri de pază, inclusiv prin montarea de împrejmuiri temporare sau/și pază; 

· Asigurarea utilităților (energie electrică, apă, comunicații etc), asigurarea de toalete ecologice pentru personalul de șantier etc. pentru desfășurarea activităților pe șantier în bune condiții și cu respectarea prevederilor referitoare la sănătatea, siguranța și securitatea personalului; 

· Efectuarea conexiunilor la utilități (energie electrică, apă, comunicații etc) sau asigurarea de surse de energie independente, asigurarea de toalete ecologice pentru personalul de șantier etc. pentru desfășurarea de activități pe șantier în bune condiții și cu respectarea prevederilor referitoare la sănătatea, siguranța și securitatea personalului; 

· Suportarea cheltuielilor privind consumul de utilități pe durata execuției atât pentru operarea echipamentelor și utilajelor, cât și pentru organizarea de șantier, inclusiv personalul și echipamentele/utilajele; 

· Asigurarea suportului administrativ pentru buna desfășurare a lucrărilor, inclusiv personal, echipament și materiale (de exemplu consumabile); 

· Mobilizarea și demobilizarea echipamentului și utilajelor necesare la execuție (inclusiv aducerea și înlăturarea de pe șantier, operarea, menținerea și repararea acestora), precum și a personalului Contractantului implicat în derularea de activități pe șantier.
1.6. Responsabilități legate de punerea în operă a documentației tehnice 

Contractantul are următoarele responsabilități pe perioada transpunerii documentației tehnice pe șantier: 

· sesizarea Autorității Contractante asupra neconformităților și neconcordantelor constatate în proiectul tehnic, în vederea soluționării; 

· asigurarea nivelului de calitate stabilit prin documentația tehnică, realizat prin personal propriu, cu responsabili tehnici cu execuția atestați; 

· convocarea factorilor care trebuie să participe la verificarea lucrărilor ajunse în faze determinante ale execuției și asigurarea condițiilor necesare efectuării acestora; 

· soluționarea neconformităților, a defectelor și a neconcordanțelor apărute în fazele de execuție, numai pe baza soluțiilor stabilite de Proiectant cu acordul Autorității Contractante; 

· utilizarea în execuția lucrărilor numai a produselor și a procedeelor prevăzute în documentația tehnică, certificate sau pentru care există agremente tehnice, care conduc la realizarea cerințelor, precum și gestionarea probelor-martor;

· înlocuirea produselor/echipamentelor și a procedeelor prevăzute în documentația tehnică doar cu altele care îndeplinesc condițiile precizate în documentație și numai pe baza soluțiilor stabilite de Proiectant cu acordul Autorității Contractante; 

· respectarea documentației tehnice (proiect și a detaliilor de execuție) pentru realizarea nivelului de calitate corespunzător cerințelor; 

· propunerea spre recepție numai a construcțiilor care corespund cerințelor de calitate și pentru care s-au completat documentele necesare întocmirii cărții tehnice a construcției;

· aducerea la îndeplinire, la termenele stabilite, a măsurilor dispuse prin actele de control sau prin documentele de recepție a lucrărilor de construcții;

· remedierea, pe propria cheltuială, a defectelor calitative apărute din vina sa, atât în perioada de execuție, cat și în perioada de garanție stabilită prin Contract;

· readucerea terenurilor ocupate temporar la starea lor inițială, la terminarea execuției lucrărilor.  

1.7. Responsabilități legate de controlul calității lucrărilor executate 

Este responsabilitatea Contractantului să asigure implementarea cerințelor specificate în documentația tehnică în condiții de calitate stabilite prin intermediul acesteia și prin asigurarea de către Contractant a personalului calificat și a dotărilor necesare executării activității în baza propriului sistem de management al calității.

Prioritatea pentru documentele de referință utilizate în activitatea Autorității Contractante este:

· Standarde naționale romanești și/sau care transpun standardele Europene și internaționale sau echivalent (SR EN ISO); 

· Standarde, specificații, proceduri interne Autorității Contractante. 

In cadrul Contractului activitatea de control al calității trebuie abordată de Contractant de o manieră care să demonstreze în orice moment trasabilitatea executării lucrării de construcție în conformitate cu cerințele documentației tehnice pusă la dispoziția Contractantului de către Autoritatea Contractantă. 

Elaborarea Planului Calității specific pentru realizarea lucrărilor de construcție este obligatorie. Acesta va include de asemenea, Planul de Inspecție și Testări, pentru toate lucrările ce urmează a fi executate. 

Toate cerințele aplicabile Contractantului se aplică obligatoriu subcontractorilor și furnizorilor de echipamente/servicii ai acestuia. Contractantul trebuie să se asigure ca toți subcontractorii și/sau furnizorii, înțeleg, în totalitate, toate cerințele de control al calității înainte ca aceștia să înceapă lucrul. 

Reglementările de sistem/proces și cele operaționale/tehnice ale Contractantului vor fi armonizate și agreate de către experții în calitate și autoritatea tehnică a Autorității Contractante după caz, înainte de începerea lucrărilor. Consultarea/armonizarea documentației de către funcțiile abilitate ale Autorității Contractante nu trebuie sa depășească 5 zile lucrătoare.

Condițiile acceptării Planului Calității specific pentru realizarea lucrărilor de construcție (completări ale acesteia, exceptări etc.) vor fi documentate într-o „convenție” (minută de întâlnire) care va fi asumată de ambele părți înainte de începerea execuției lucrărilor în Șantier. 

Contractantul lucrărilor va întocmi Cartea Tehnică a Construcției în conformitate cu legislația în vigoare.
1.8. Responsabilități legate de securitatea și sănătatea în muncă pe durata execuției lucrărilor pe șantier

Contractantul va respecta cerințele minime privind securitatea și sănătatea în muncă ale Autorității Contractante specificate în Contract, cu luarea în considerare a prevederilor HG nr. 300/2006 cu modificările și completările ulterioare. 

2. Responsabilitățile autorității contractante 
Autoritatea Contractantă este responsabilă pentru: 

· punerea la dispoziția Contractantului a tuturor documentelor și informațiilor disponibile pentru obținerea rezultatelor așteptate;

· punerea la dispoziție a unui spațiu pentru derularea întâlnirilor de lucru și a ședințelor de analiză a progresului în cadrul Contractului

· desemnarea și comunicarea către Contractant a echipei/persoanei responsabile cu interacțiunea și suportul oferit Contractantului;

· asigurarea tuturor resurselor care sunt în sarcina sa pentru buna derulare a Contractului;

· achitarea contravalorii lucrărilor executate de catre Contractant, în baza facturilor emise de catre acesta din urmă, așa cum este stabilit prin Contract;

· organizarea recepției preliminare și finale la terminarea tuturor prestațiilor și lucrărilor executate în conformitate cu prevederile prezentului Caiet de Sarcini;

· Documentarea în scris a oricărui motiv de respingere a rezultatelor furnizate de Contractant în cadrul Contractului, prin raportare la prevederile legale, la reglementările tehnice în vigoare și la cerințele prezentului Caiet de Sarcini, după caz.
X. RISCURI CE POT INTERVENI PE PERIOADA DE DERULARE A CONTRACTULUI
	Nr.
	RISC
	MASURA
	ASUMARE RISC

	1
	Constructorul nu realizeaza lucrarile la calitatea impusa sau cu specificatiile mentionate [rin documentatia de atribuire, asumate prin oferta sa, parte integranta din contractul de executie


	La nivelul draftului de contract se prevede obligativitatea constituirii garantiei de buna executie in procent de 10 % din valoarea fara TVA a contractului.

De asemenea, la nivelul contractului se prevad penalitati pentru neindeplinirea obligatiilor asumate prin oferta si prevazute prin contract si documentatia de atribuire.

Refacerea lucrarilor intr-un termen scurt prevazut in contract. Refuzul de a incheia procesul verbal de receptie lucrari si prin urmare neachitarea facturilor aferente lucrarilor ce nu corespund cerintelor din documentatia de atribuire asumate prin oferta.
	CONTRACTANT

	2
	Constructorul nu respecta termenele de executie


	Achizitorul se asigura de o buna comunicare si prevenire a constructorului asupra termenului de executie si prevede in contract penalitati pentru nerespectarea acestuia.
	CONTRACTANT

	3
	Comunicarea ineficienta intre Achizitor si Constructor
	Colaborare pentru realizarea unor proceduri de comunicare eficiente.
	AUTORITATEA CONTRACTANTA

SI

CONTRACTANT

	4
	Plata cu intarziere a facturilor emise
	Achizitorul se asigura ca va avea fondurile necesare pentru realizarea lucrarilor. Proiectul este finantat prin Programul Anghel Saligny conform Contract de finantare si fonduri de la bugetul local al UAT Comuna Belciugatele conform HCL nr. 64/10.09.2025
	AUTORITATEA CONTRACTANTA

	5
	Plati temporare in avans 
	Nu se accepta 
	CONTRACTANT


LEGISLATIA APLICABILA

- H.G. nr.907/2016 privind etapele de elaborare si continutul cadru al documentatiilor tehnico-economice aferente obiectivelor de investitii finantate din fonduri publice;

- Legea nr.98/2016 privind achizitiile publice, cu modificarile si completarile ulterioare;

- H.G. nr.395/2016, pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare;

-Legea nr. 10/1995 privind calitatea in constructii, republicata, cu modificarile si completarile ulterioare;

- Legea nr. 50/1991 privind autorizarea executiei lucrarilor de constructii, cu modificarile si completarile ulterioare;

- Ordinul nr.839/2009 pentru aprobarea Normelor metodologice de aplicare a Legii nr. 50/1991 privind autorizarea executiei lucrarilor de constructii, cu modificarile si completarile ulterioare;

- H.G. nr. 300/2006 privind cerintele minime de securitate si sanatate pentru santierele temporare sau mobile, cu modificarile si completarile ulterioare;

- H.G. nr.925/1995 pentru aprobarea Regulamentului de verificare si expertizare tehnica de calitate a proiectelor, a executiei lucrarilor si a constructiilor, cu modificarile si completarile ulterioare

- H.G. nr.766/1997 pentru aprobarea unor regulamente privind calitatea in constructii, cu modificarile si completarile ulterioare;

- H.G. nr. 343/2017 pentru modificarea H.G. nr.273/1994 privind aprobarea Regulamentului de receptie a lucrarilor de constructii si instalatii aferente acestora;

- prevederi legale in vigoare privind securitatea si protectia muncii;

- prevederi legale in vigoare privind protectia mediului;

- prevederi legale in vigoare privind apararea impotriva incendiilor;

- alte reglementari specifice obiectului contractului, normative tehnice, prescriptii, standarde in vigoare;

- Legea nr.53/2003 - Codul muncii, actualizat si completat;

Întocmit,
Consilier achiziții publice,

Ana-Maria CULEA
                                 PRIMAR,                                            SECRETAR GENERAL, 

                        Ovidiu-Iosif GURLUI                                            MIHAI T. Ion[image: image3.png]

